
Dialogi Tacitini qui fertur de oratoribus quae genuina 

fuerlt fnrmsL. 

Nostris teraporibus si quis in Taciti Dialogo navata opera aut operae 
gratiam se esse initurum aut ingenii' sui facem hominibus doctis porrecturum 
speraverit, vehementer errabit. Adeo sunt quaecunque ipse protuleris sive 
de auctore sive de materia aut forma Dialogi copiosius et ornatius quam 
possis ab aliis iam tractata. In hoc renim statu nihilo minus ea studia 
colentibus nobis non tam ut doceremus eos, qui eadem in re elaborassent, 
scribendi incitamentum fuit, quam illis, qui sive ingenio sive labore et constantia 
id consecuti essent, ut omnium fere renim et artium scientia gloriaque 
florerent, inanes et elingues ne videremur. Itaque necessitate quadam officii 
coactis nobis virorum doctorum, si quibus adversabimur, opus erit venia. 
Quam non petissem, si aeque in mea potestate esset tacere quam haec 
emittere. 

luveni admodum mihi cum studiorum Latinorum exactor primum 
Cornelii Taciti Gemaniam, tum ab excessu divi Augusti libros discendos tra- 
didisset, mox Dialogum perlegenti optime fecisse ii videbantur, qui hunc 
librum magno illi rerum scriptori abnuendum censerent. Alienae enim esse 
mihi videbantur huius sermonis sententiae minus reconditae et ornata verborum 
copia ab obscuriore illo et breviore, quod ante cognoveram, genere dicendi. 

Ac paulo post cum Ciceronis Oratorem ad Marcum Brutum de optima 
dicendi forma docentem audissem — qui me nescio an unus retinuerit, quominus 
his grammaticis studiis relictis ad aliam quam dicimus facultatem me 
transfeiTem — cum eiusdem libros rhetoricos quoque perlegissem, veri simile esse 
existimabam aliquem ex rhetorum officinis iuvenem, qui ad dicendum 
eniteretur, virium suarum periculum fecisse, ut Ciceronis similitudinem 
imitatione assequeretur, qua re Dialogum haberemus. 

Labentibus deinde annis cum hominum doctorum de Dialogo quaestiones, 
in quibus et qualis quique liber esset et nomen auctoris ipsum ambigebatur, 
ex oculis nunquam dimisissem, magis magisque persuasum . mihi est orbe 
quodam in hoc libro aestimando nos agitari propterea, quod haud paucis 
illorum id accidisset, ut in quo singuli antiquo scriptore maxime versati 
essent, ea similitudine Dialogum metiri vellent. Inde quae dubitationes ex 
proprietate libri verborum effluerent, in auctorem, quae ex nomine auctoris 

nascerentur, in Dialogi sermonem redundare mihi videbantur ita, ut alterum 
alteri officeret et obstaret. Cui periculo ut minus obnoxius essem, optimam 
esse ratus librorum antiquorum fidem Tacitum scriptorem in dialogo secutus 
sum. Inde baec mihi dicenda esse videbantur. 

I. 

Taciti in libro, cui de oratoribus inscribitur, quae est Ciceronis imitatio, 
ea non tam perspicitur singulis elocutionibus ex sermonis Ciceroniani con- 
suetudine sumptis quam universa dialogi adumbratione. Disputationis enim 
n^ateria ^t argumentum 'totum fere est ingenii Tacitini, sermonis extema 
fonna repetita est ex libris rhetoricis, quibus Cicero inscripsit ,de oratore\ 
Tres habemus libros rhetoricos, tres partes dialogi : cap. V. — XIII. unam, cap. 
XVI. — XXVI. alteram, cap. XXVIII. — XLI. tertiam. Dividuntur inter se libri 
rhetorici singulis prooemiis, dialogi tres illae, quas diximus, partes brevibus 
prolusionibus. Primo Ciceroniano libro aedificii, quod extruendum est, fun- 
damentum locatur, secundo domus aedificatur, tertio cubicula exomantur. 
Eadem in dialogo. Primas personarum partes Cicero dedit agendas Crasso, 
secundas Antonio, tertias Scaevolae, Catulo, Caesari, Sulpicio, Cottae. In 
dialogo primas partes sustinet Curiatius Maternus, secundas Vipstanus Messala, 
tertias Marcus Aper. 

Quam aperta primum sit illa extemae formae apud utmmque similitudo, 
iam perspicies, simulatque in comparationem vocaveris hos utriusque ser- 
mohis locos: 

Tac. dial. cap. I. = Cic. de or. I. 2, 4 — 5 

5—7. = I. 8, 30 squ. 

11. = I. 17, 74 

14. = 11. 3, 12-14 

16. = II. 7, 27 

II. 29, 126 
28. = III. 37, 148 

32. = III. 49, 187. 

In prooemio componendo auctorem dialogi Ciceronis exemplar ita vidisti 
secutum esse, ut hic ad Quintum fratrem, ille ad Fabium lustum amicum 
librum mitteret, uterque non suam proferre sententiam, sed repetere se 
sermonem hominum disertissimorum profiteretur. 

In prima, quam statuimus, dialogi parte bis deprehendisti apertam 
Ciceroniani sermonis imitationem : primum in eis, quae Aper, ut disputationis 
fundamentum ponatur, profert de eloquentiae utilitate, dignitate, gloria, 
deinde in prima illa Materni personae introductione cum incipiat se artificio 
quodam mitigatum non luctaturum esse cum Apro. 

lam Messala, ut ad brevem illam secundae partis prolusionem transea- 
amus, nonne eadem, qua apud Ciceronem in secundo libro Catulus, urbanitate 
ihtrat cum viereatur, ne forte molestus interveniat? 

Secundae autem partis initio iisdem fere verbis, quibus Crassus et 
Catulus in rhetoricis, dialogi interlocutores impetrant inter se, ut progrediatur 

quae incohata est disputatio, adiumentum suum promittentes, si quid in 
disputatione aut praetermissum aut relictiim sit. 

Tertiam denique dialogi partem eadem humanitate, qua Ciceronis 
Crassus, Messala exorditur verbis : pervulgatas res a se et ceteris non ignotas 
requiri. Finem quoque orationi imponit eundem, quem Crassus, notando 
vereri se, ne ineptiarum crimen apud ceteros non effugiat. 

Minus iam notabilis est similitudo personarum. Tres quidem aguntur 
partes et hic et illic, sed omissa re illa paene necessaria, quod utrobique 
celeberrima fori ingenia inducuntur, non magnam reperies congruentiam. 
Sit sane Aper aliqua Antonii Ciceroniani non dissimilis figura in eo, quod 
ille ingenium suum alienarum artium adminiculis inniti videri non vult, 
Antonius semper existimavit iucundiorem et probabiliorem populo Romano 
eum oratorem fore, qui nullam Graecarum reimm significationem dareV). 
Quo in genere eodem iure Aprum comparare potes Crasso, qui despidehat 
Graeca^ litte^^as et sum^um hominum prudentiam Graecis anteferebat'^). Sed 
fuit hoc commune hominum Komanorum et litteratorum, ut noUent videri 
Graeca didicisse. 

Rectius in dialogo iudicabimus, si persojiarum partes ita mutatas dis- 
tribuerimus, ut Maternum Crassi Ciceroniani personam gerere statuamus, 
secundas partes, quas apud Ciceronem Antonius obtinet, Messalae vindicemus, 
Apro tertias. 

Crassum enim, ut iam probemus ea, quae posuimus, librorum rhetori- 
corum auctor fecit ea dicjentem, quae ipse sentiebat de omni ratione dicendi 
adeoque divinis ornavit laudibus, ut vere amore plura, quam fuerint in illo, 
dixisse videatur. In dialogo autejn quis trium qui disp.utant profert reconditas 
et gravissimas auctoris sententias nisi Maternus ? Materni sententiam, .quae 
legitur dial. cap. LXI. nisi in liberis civitatibus eloquentiam magnam esse non 
posse sine dubio scriptor ipse comprobavit. Materni in aedes . disputantes 
conveniunt, idem finem facit sermojii^). .. ,:;..: 

Secundas partes dialogi agit Messala. Is enim veterum .oratorum, 
quibus auctor et ipse favet, laudator non modo de.injinitjt, qnaie.mtBY 
antiquos et recentiores intercesserat, differentia g^wae^/iijyiew instituit, qua in 
re causa vertitur, sed etiam unam differentiae causam explicat. 

Aper, recentiorum patronus, tertias partes agit. Neque enim acutas 
admodum aut praeclarissimas profert sententias et satis dilucide iam in 
prooemio indicavit auctor dialogi Aprum omni eruditione imbutum, non 
insii*uctum fuisse^). 

Secundus, cui in quantum satis erat, prcfluens sermo non defuisse 
videtur, quotiens cura qu-oque et meditatio accessei^at^), aliquantum . adiuvat 
ita, ut comitate sua complectatur disputantes. 

Tac. dial. c. 2 Cic. de or. II. 1, 4 II. 36, 158. 

2) Cic. de or. II. 1, 4. _ • 

3) Conf. Weinkaaff. De Tacito dialogi qui de oratoribus inscribitur auctore Coloniae 
Agripp. 1881 p. 20. 

*) Quid interesse inter has duas res existiraandara sit, perspicies ex dial. cap. 19. 
5) Dial. cap. 2. cap. 16. 

Praetermissa auteni bac siniilitudine, quae est nonnuUa in externa 
dialogi et librorum rlietoricorum discriptione, ceterum et in personis et in 
rebus fere omnia invenies contraria. Colloquuntur in rhetoricis homines natu 
maiores, in dialogo iuvenes quadraginta annis minores. Messala enim, ut ex 
certioribus initium sumamus, legioni septimae Claudianae trihunus bello 
civili Vespasianas partes secutus, claris maioribus, egregius ipse et qui solus 
ad id bellum aHes bonas attulisset^ anno LXX. p. Ch. n. nondum fuit 
senatoria aetate^). Is igitur eo anno, quo sermo habitus esse narratur, vix 
fiiit trigenarius. 

Marcus Aper, homo in civitate Galliae minime favorabili natus, quaestura, 
tribunatu, praetura functus, quamvis celebemmum tum fori ingenium, qua 
est in disputando vi et ardore, ob id ipsum multis annis Messalae praestitisse 
vix putandus est. 

Curiatius Matemus, ex oratore poeta, ([\x\ Catonem, Medeam, Domitium 
tragoedias confecit, cum in dialogo se in causis quoque eniti fortasse posse 
speret, quadragenarius esse et ipse nondum videtur. Accedit hoc in personis 
contrarium, quod Ciceronis in disputatione nullae sunt partes, auctor dialogi 
adest in disputando^ sed persona muta^). 

Maxime autem sui iuris est Tacitus in inveniendis rebus. Hoc certe 
in genere eximium quoddam historici ^criptoris ingenium promptum et apertum 
est. Neque enim oratoris, qui conformandus est, initia et gradus tractantur 
velut quaedam eloquehtiae educatio, aut clarorum oratorum, qui et quales 
fuerint, censura neque disputatio quaedam perfectissimum oratorem exprimens 
— quae materiae subiectae sunt Ciceronis libris de oratore, Bruto, oratori : 
reconditis magis magisque abditis fontibus dialogi materia nec opinato 
hauritur. 

In prima parte a parvo orta initio Apri et Materni quasi altercatio, 
praestantior sit ars oratoria an poetica, in secunda recentiorum et veterum 
oratorum, Apri et Messalae, quidam congressus: diiudicatur iam victoria 
tertio certamine inter Messalam et Maternum, qui cur recesserint recentiores 
in oratoria laude rerum causas explicant^). 

Hac in disputatione materia et forma tam arte cohaerent, ut qui 
quartum pugnatorem Secundum uno aliquo loco inserere velint, recte vidisse 
non videantur. Bis enim singuli cum singulis manus conserunt, ut congre- 
diendi Secundo non sit facultas nisi ter data. 

lam igitur dialogi argumentum breviter perlustrabimus ita, ut singularum 
partium quae sit praestantia ac pondus deinceps perpendamus. 

Prooemium cap. I. — IV. Auctor dialogi cum saepe cum Fabio lusto 
quaestionem tractasset, cur ipsorum potissimum aetas laude eloquentiae 
orbata esset, non -suam proferre sententiam statuit, sed repetere sermonem 
hominum disertissimorum, quos eandem quaestionem pertractantes iuvenis 
admodum audisset. 



1) Tac. Hist. III. 9. 11. 25. 28. IV. 42. 

2) Conf. deinceps dial. cap. 2. 7. 11. 17. 24. 

3) Dial. cap. 5—13, 16-26, 28-41. 

Hoc principium, quia ex iiitima causa quae agitur sumptum est, non 
adfictum aliquod, sed coliaerens cum omni coipore sermonis cognoscitur 
membrum. Neque tali exordio, quo qui narrat se ipsum inducit, utitur is, 
qui fictam aliquam rem narrare velit. 

Sequitur iam brevis narratio. Veniuntin aedes Materni Aper et Secundus, 
celeberrima tum fori .{ngenia^ qui mirantur, quod Maternus fastiditis orationum 
causarumque studiis omne nunc tempus in tragoediis consumat, earum 
recitatione ojfendat potentium animos, Monet Secundus, ut quae pravae inter-r 
pretationi materiam dederint, eximat et toUat poeta, vituperat Aper, quod 
tot tantisque fori negotiis occupatus ad leviora studia descendat. Maternus 
neque monentem neque vituperantem audiens augasfiorem hanc et sanctiorem 
eloquentiam a se iam coli profitetur. 

Quae narratio, quia et distincta est personis et interpuncta sermonibus, 
non solum delectationem habet sed etiam ea re, quod ipsius narrantis qui 
fuerant magistri in dicendo, quos assectabatur mira studiorum cupiditate et 
quodam ardore luvenili^), disputantes inducuntur, fit probabilis. Ambigunt 
nostris temporibus viri docti, utrum finxerit Tacitus totum qui iam sequitur 
in libris sermonem an vera narraverit. Nonne simillimum veri videtur auctorem 
dialogi, ut singulari quadam modestia legentium benivolentiam sibi pararet'-^), 
quae ipse dicere voluerit de saeculi sui eloquentia, ea Apro, Messalae, 
Matemo subiecisseV Finge tu sermonem aliquem ab eis, qui te docuerint, 
aliisque viris, qui erunt vitae dignitate te ampliores, habitum et emitte foras : 
sive optimas sive minus acutas tuas sententias eis suggesseris, utrimqu^ 
offendes : illud, quia docere eos, hoc, quia famam eorum et existimationeiu 
iu discrimen adducere videberis. Cuius impudentiae memoriam, quoad vivent, 
tibi servabunt. Potuit Cicero hominum mortuorum sententiis bene suas 
suggerere, cum illud, quod notavimus, crimen effugeret : potuit Plato Socratis 
ingenium variosque sermones immortalitati scriptis suis tradere: non potuit 
Tacitus de aequalibus et vivis vera non dicere. 

Sermonis pars prima cap. V. — XIII. lam causa, quae in controversiarh 
venit, constituitur quasi in foro ac iudicio. Accusat Aper, reus fit Maternus, 
iudicabit Secundus. Controversia est, utrum sit praestantius, studium oratorium 
an poeticum. Laudat Aper eloquentiae studium et quanta utilitas sit eius 
expromit quantamque eis, qui sint eam consecuti, dignitatem afferat et famam. 
Quae affirmavit, ornat exemplis se ipsum, Eprium Marcellum, Vibium Crispum 
nominatim proferendo. Addit causae firmamenta infirmandis contrariis. Repre- 
hendit poetarum studium, quod neque dignitatem uUam conciliet neque adiu- 
mento sit neque laudi. Exempli causa notantur Maternus et Saleius Bassus. 
Po.etis in solitudinem esse secedendum, mediocres nemini notos, bonos paucis : 
eorum studium minus etiam esse securum quam oratorum. Itaque monet, 
ut ab auditoriis et theatris in forum et ad vera proelia Maternus rediret. 



*) DiaL cap. 2. 

2) ludicavit sic lansenius iuvenis in specimine litterario surama laude digno De 
Tacito Dialogi Auctore Groningae 1878. p. 19. 61. 

Apeir igitur hominem se praebet, qui omnem doctrinam et studium 
suum ad vitae conferat usum et utilitatem. Qua in re sicut recte illum 
iudicasse non prorsus poteris negare, ita hoc tamen quam maxime te taedebit, 
quod Eprios Marcellos et Vibios Crispos beatos praedicat fortunateque vivere 
istos existimat. Quippe notum est utrumque eorum acid qua erant eloquentia 
inter claros habitum omne accusationum genus inde a Neronis temporibns 
factitasse. Quibus aHihus ad summum paene fastigium enixi etsi potentissimi 
tum civitatisj principes in Caesaris amicitia agebantfei^ebantque cunda, tamen 
uterque m&moria delationum erat invisus^), 

Quanta contra suavitate afficitur animus in legenda illa quae sequitur 
oratione Matemi. Delatum enim te vides in tempora illa felicia, quibus 
deerant, si Ovidio poetae credere licet, fraudesque doUque 

insidiaeque et vis et amor sceleratns habendi, 

Unumquidque eorum, quae Aper protulit ad suam causam defendendam, 
infringitur et refutatur Materni oratione, quae quamvis multo brevior neglecto 
argumentorum ordine progrediatur, tamen ad ingenia nostra est efficacior. 
Integer vitae scelerisque purus est ille vir, qui statum cuiusque ac securitatem 
melius innocentia quam eloquentia defendi^) hoc loco profitetur similisque 
ipse hominum illius aetatis, quae vindice nullo 

sponte sua sine lege jidem rectumque colebat. 

Quam orationem poetarum quam oruiorum similim^em non in partes 
dissecabimus. Id unum affirmamus : si hoc unum extaret Dialogi monumentum, 
non dubitandum fore, quin a Tacito scriptore esset compositum. Idem desi- 
derium simplicitatis et fortunae eorum mortalium, qui nulla adhuc mala 
libidine agebant, quod in Germania, idem praesentium malorum taedium, 
quod in Agricola, eadem rerum initia et causas scrutandi ratio, quae in 
Historiarum libris et Annalibus obvia. 

Pars altera cap. XVI. — XXVI. lam disputantibus tertius intervenit, 
Vipstanus Messala. Is laudator temporis acti quia per ironiam Aprum et 
Secundum antiquo nomine appellavit oratores probavitque ironice, quod Aper 
otium suum mallet novorum rhetorum more quam veterum oratomm consumere^), 
offendit prope Aprum novorum sectatorem. Cum suam causam uterque 
tueatur, Messala etiam hoc roget, ut aliquis infinitae inter antiquos oratores 
et novos differentiae causas scrutetur ac reddat^ iam descendunt in certamen. 
Aper prior ad defendendam suam aetatem se accingit, quam pulchriorem 
et ornatiorem in dicendo extitisse sibi persuasit. Novorum laudem probare 
si prospere ei successerit, res transacta erit neque habebit aut Messala aut 
alius, cur differentiae causas quaerat. 

Videamus igitur, quomodo armis Aper utatur, ut recentioribus paret 
victoriam. Tria sunt omnino, quae ab eo ponuntur. Primum vocabuli contro- 



1) Tac. Hist. II. 10, 53, 95. IV. 7, 42. Annal. XII. 4. XIII. 33. XVI. 22 sqn. 

2) F. Ritteri coniecturam secuti sumus probatam a Vahlenio in indice lect. Berol. 
1878/9 p. 8. 

3) Dial. cap. 14. 

versiam movet'). Probare enim studet nullo iure distingui novo9 et antiquos 
oratores. Deinde /on»a» et genera dicendi mutari cum temporibus et diversitate 
aurium monet^). ludicio et intellectu recentiores oratores inde a Ca^sio Sevei^o 
deflexfsse a vetei*e dicendi via^ cum non iam satisfaciat impexa antiquorum 
simplicitas huic aetati magis et eruditae et politae. Laetitiam et pulchri- 
tudinem orationis poeticumque decorem exigi nunc ab oratore, 

Postremo brevi antiquorum recogriitione^) nominatim reprehendit Calvi, 
Caelii, Brutiy Caesaris, Asinii, Corviniy Ciceronis multa antiquitatis vitia: 
sordes verborumj hiantem compositionem^ sensus inconditos. 

Hac in argumentatione ad laudem novorum suscepta primum id offendit, 
quod Aper contentionis cupidior quam veritatis non tam aperiat novonim 
oratorum proprias virtutes quam veterum vitia. Deinde hoc maxime admi- 
ramur eum, quod nobis in antiquis oratoribus exagitandis ipse esse orator 
antiquissimus videtur.. lllud a Messala vituperatur^), hoc quem auctoris 
partem tueri supra diximus Maternus admiratur^). Et profecto rectius iudicari 
non potest de Apri argumentatione neque apertius, si quidem scriptor dialogi 
ipse, quibus ex fontibus haec Apri oratio effluxerit, Maternum faciat 
prodentem. 

Unde igitur mutuatus est auctor hanc dialogi partem et ea, quae 
Aper ad laudandam suam aetatem — immo vero ad reprehendendam anti- 
quitatem attulit? 

Primum illa nominis controversia effluxisse videtur e Ciceronis Bruto, 
in quo^) legimus vocabulis senes aduUscentes, veteres recentes ambiguam 
quandam rei significationem inesse ita, ut qui oratores ad Graecorum annalium 
rationem sint recentes, iidem veteres apud Eomanos vocari possint. Quae 
sententia apud Ciceronem obvia apte conformata est ad eam rem, quae agitur 
hoc dialogi loco, neque sine elegantia, ut non habeamus, quod Aprum 
accusemus de stulto quodam artificio.^) 

Deinde illud argumentum, quod monet Aper singulas aetates singula 
prope genera dicendi extulisse, id primum prolatum videmus apud Ciceronem 
in secundo libro disputationum, quae sunt de oratore^), et illustratum uni- 
versa Bruti Ciceroniani materia, quippe qua singularum aetatum in dicendo 
progressus inveniantur. Qua in re neminem fugiat dialogi Cassium illum 
Severum respondere Ciceronis Demetrio Phalereo, qui primus inflexit orati^ 
onem et eam moUem teneramque reddidit^). 



1) Dial. cap. 16-17. 

2) Dial. cap. 18—20. 

3) Dial. cap. 21-23. 
*) Dial. cap. 26. 

5) DiaL cap. 25. 

6) Cic. Brut. cap. X. 39, 41. 

^) Id quod fecit Andresenius in edit. dial. Lipsiae 1879 p. 6. 

8) Cic. de or. U. 22, 92. 

9) Cic. Brut. IX. 38. 

Ne ceiisura quidem illa quoruiidani veterum aliena est a Bruti 
Ciceroniani materia, id quod infra, cum de Calvo imprimis erit dicendum, 
videbimus. Nuuc ad Messalae veniamus responsum. 

Aper causam suam neque.Messalae neque Materno probavit. Maternus 
adeo non assentitur, ut etiam moneat Messalam, ut missa antiquorum 
laudatione, quos sua satis laudet fama, causas potius expromere velit, cur 
in tantum recesserint ab eloquentia recentiores. Nihilo minus hic tria illa, 
quae Aper posuit, brevi refutat oratione'). Prinaum docet nominis illam 
controversiam non spectare ad rena, deinde teniporum et aiirium diversitatem 
non esse impedimento, quominus singularum aetatum singulares virtutes in 
dicendo agnoscantur et probentur, denique veterum vel vitia anteponenda 
esse affirmat recentiorum verborum lasciviae, levitati sententiarum, composi- 
tionis licentiae. Quae omnia cum sint perspicua, non est, quod longi simus. 

Pars tertia cap. XXVIII. — XLL Quoniam igitur in confesso est antiquos 
maiore eloquentiae laude floruisse quam novos^ facillimus patet aditus ad 
tertiam ac summam quaestionem, quaenam intercesserint causae, qua re 
oratores non iam tales sint, qui quondam fuerint. Haec quaestio ab auctore 
dialogi primo exordio proposita, postquam ab intrante Messala allata est, 
identidem monente*^J Materno tractatur denique tertio certamine inter Mes- 
salam et Maternum. 

Enumerat Messala familiarum et domuum mala : negligentiam parentum, 
desidiam iuventutis, inscientiam praecipientium, oblivionem moris antiqui. 
Adhortante Materno progreditur ad perversas novorum rhetorum exercitatio- 
nes'^). Addit Maternus rei publicae mutatam fonnam, praecipuam et gravis- 
simam causam. Sive enim dieendi materiam, sive praemia et honores dicen- 
tium, sive magnitudinem litium, sive consuetudinem iudiciorum respicias, 
haec omnia dicit iam mutata esse. Quae sicut non dubitat, quin magna 
attulerint oratoriae eloquentiae detrimenta, ita nescit, an in melius sint 
conversa-*). 

His duabus in orationibiis quanto plus perlucida sunt verba Messalae, 
quibus utriusque saeculi puerilis educatio et oratoriae adulescentium exercita- 
tiones distinguuntur , tanto magis in aenigmata exire videtur Maternus. 
Messalae enim orationem crebro audisti concinentem cum sententiis apud 
Ciceronem in tertio libro rhetoricorum, Bruto, oratore obviis, quibus omnem 
omnium artium et studiorum varietatem et scientiam comprehendendam esse 
oratori demonstratur*^). Maternum oontra nuUius vides nisi sui ipsius similem 
et eius, qui Agricolam, Germaniam, Historias, Annales confecisse creditur. 
Sui quidem ipsius similis est Maternus in ea re, quod supervacuum fore 
existimat oratorem inter innocentes et in obsequium unius et sapientissimi 



1) Dial. cap. 25—26. 

2) Dial. cap. 1. 15. 24. 27. 

3) Dial cap. 28—35. 

*) Dial. cap. 36—41. ^ 

5) Verborum etiam concentum in rebus singulis audies Cic. de or. III. 20, 74. 
m. 24, 94 m. 30, 121. 

paratos^). Qua in lingenda civitate redisse eum vides ad aureum illud saecu- 
lum prioris Materninae orationis et ad illos dis genitos reges et antiquissimae 
eloquentiae unam illam speciem et formam, ut non iam — id quod maxime 
(5oritrarium apud Ciceronem '^) — abeat et evanescat in homine oratore homo 
philosophus et poeta, sed contra orator in philosopho. Ita quem ingehio 
dissimilem Apri priore oratione cognovimus, eius iam dissentientes a Messala 
mores videmus. Taciti autem simillimus perspicitur Maternus, cum primum 
comparantur inter se, quae de aurei saeculi innocentia, legum origine, senatus 
et populi certaminibus in civitate libera, de modo ac temperamento adversus 
principem hoc dialogi loco et ceteris in Taciti operibus leguntur^). 

lam igitur, ut uno conspectu omnem dialogi materiam videamus, in 
nulla parte, quas tres esse diximus, contrarias et oppositas res et personas 
desideravimus. Quidquid ubique spectas, sive educationem puerorum, sive 
exercitationes adolescentium, sive iudiciorum formam, sive rei publicae disci- 
plinam, duarum aetatum imagines adumbratas et dissentientes antiquorum et 
recentiorum mores descriptos legisti. Eloquentiae autem lucem et orientem 
et fulgentem et flaccescentem vidisti reique causas. Hac in cura quid indig- 
num rerum scriptoris ingenioV 

11. 

Taciti Dialogo homines docti inde a Lipsii temporibus^) permultas ad- 
iunxere quaestiones rationem temporum, sermonis differeutiam, codicum fidem 
maxime continentes. De materia enim et in personis non tam dubitant, quin 
pleraque disputationis recte sint composita, quam scire cupiunt, quid fuerit 
causae, quod auctor dialogi Aprum et Secundum, cum celeberrima fori ingenia 
tum ipsius magistros, minus liberaliter tractaverit. Aprum enim apparet in- 
feriorem ex certamine decedere, Secundum ne manus quidem conserere. Quam 
ob rem ut aliquatenus impietatis crimine Tacitus duorum illorum sectator, 
quem generum piissimum fuisse docet Agricola, liberetur, Secundo disputandi 
potestatem faciunt alii in lacuna ista, quae extat sub finem capitis XXXV. 
in codicibus'^), alii lacunae finem et capita XXXVL— XL., quae pars est Ma- 
terninae orationis, dant Secundo^). Spectant enim utrique illud quoque, 
quod Maternus cap. XVI. promisit se et Secundum partes a Messala relictas 
executuros. 

Quarum opinionum utramcunque sequeris, primum compositionis concin- 
nitatem et numerum turbabis^). Deinde alterum remedium, quo quae Ma- 

1) Dial. cap. 41. 

2) Cic. de or. IIL 15, 56. Brut. VI. 21. 

3) Conf. dial. cap. 36—41 deinceps cum Germania cap. 19. Hist. III. 2. IV. 13. 
Ann. III. 27 Agricola cap. 42. 

*) Prodiit prinia Lipsii editio Antverpiae anno 1574. 

5) Peter in editione dialogi lenae 1877. praef. p. 19, Baehrens in ed. dial. crit. 
Lipsiae 1881, pag. 93. 

6) Steiner in programinate Crucenacensi a. 1863, Weinkauff p. LXXX— LXXXIV. 
Andresen in editione dial. Lips. 1881. p. 7, 63. 

"^) Conf. supra p. 6. 

terno subtracta siint Secundo admoventur, alienissiiiium est a Secundi anxii 
hominis moribus, id quod recte eontra Steiuerum probare Baehrensius mihi 
quidem visus est, alterum — lacunam, quae est, explere fieta Secundi ora- 
tione — praeterquam quod nuUi est usui, vetatur omnibus fere libris manu 
scriptis, quippe qui — id quod videbimus infra — tantum spatii non habeant, 
quod oecupet Seeundi aliqua oratio. Quae etsi inveniretur, num Apri alterius 
magistri partes, quas agit fierent meliores? 

Duae res igitur in Apro et Seeundo quaeruntur, primum cur utriusque 
famam auetor dialogi in diserimen prope adduxerit, deinde qua re ne pro- 
misso quidem Materni, quod legitur eap. XVI., steterit. lUud prius non difficile 
auguratu, hoe leve est. Tacitus enim, eum persuasum haberet eloquentiam 
in eivitate magis magisque iam obmuteseere sub principe, non habuit, quod 
disputantes causidieos fingeret tales, ut onmibus numeris perfecti essent ora- 
tores, quibus querendum fuisset, quod natnra sua admirahilis et exquisita 
doctrina non iam cumculum habei*et in civitate, id quod in Bruto questus 
est Cieero'). In eloquentiae deminutione probanda — quod vero maxime 
rem eausamque dialogi eontinet — neeesse quodam modo erat eausidieos eam 
quam profiterentur artem et defendere et inferiores recedere. Alterum autem 
illud, quod Secundus, quod suo nomine promisit Maternus, praestare debeat, 
hoc nego. Urbane agit Maternus verba Secundi prospieiens, quae faeturus sit 
hie necne, penes ipsum est. Ceterum quod ne praeceptores quidem suos auctor 
dialogi maioribus ornavit laudibus, quam quantum satis ei videbatur, id ipsum 
simillimum videtur naturae et indolis Tacitinae. 

lam teraporum vestigia tria sunt distinenda: unum, quo tempore sermo 
habitus, alterum, quo eompositus, tertium, quo vulgatus esse putandus sit. 

Disputatio amicorum quando fuisse putanda sit, intra anni spatium 
accurate definitur Apri verbis cap. XVII. ac sextam iam felicis huitis princi- 
patus stationem, quibus verbis imperii Vespasiani sextus annus sine dubio 
denotatur. Quia initium ferendi ad Vespasianum imperii Alexandriae coeptuni 
est Kal. Jul. LXIX. p. Ch. qui primus principatus dies in posteiiim celebratns 
est^), eligas licet inter menses XII vel dies CCCLXV eius anni, qui a Kal. Jul. 
LXXIV. usque ad Kal. Jul. LXXV. pertinebat. Me si interrogabis, menses 
hibernos anteponam aestivis, cum praesertim pridie serraonis, qui est in dialogo, 
Catonera tragoediam Maternus recitaverit'^). Quas poetarum recitationes quam- 
quam scriptum legimus apud Martialera ne aestate quidem intermissas et ea 
re audire eoaetis maxiraae saepe raolestiae fuisse, taraen Materno, Taciti amico, 
id dederira, ut arrogantiae crimine eura liberera. Ceterum neque diem neque 
mensera prerao. 

Anni autera LXXIV. ultirai menses commendantur ea re, quod Eprium 
istura Marcellura, qui dial. cap. VIII. dicitur non minus notus esse in extremis 
partihus teiTarum quam Capuae^ proximis annis LXXI. — LXXIII. Asiae pro- 
consulem fuisse eonstat ex Inscript. Capuana. Idera quia ipso anno LXXIV. 



1) Cic. Brut. VI. 22. 

2) Tac. Hist. II. 79. 

3) Dial. cap. 2. 

erat consul suflfectus, profecto disputantibus exemplum esse potest non auditu 
cognoscendum, sed oculis spectandum, 

Qua re iure mireris, quod contentionis cupiditas torqueat homines doctos 
nostrorum temporum, qui urgeant contra vexentque istos CXX annos, qui 
cap. XVII. inde ab Hirtio et Pansa consulibus colliguntur. Sive numerum ro- 
tundum posuit sive erravit Tacitus, in neutro magnopere haerendum est, cum 
praesertim parvum errorem legas dial. cap. XXXIV. in aestimanda Crassi 
aetate, qui apud Ciceronem^) ipse dicit se non nonum decimum aetatis annum 
id quod est in dialogo — agentem sed annos natima unum et viglntl accu- 
savisse Carbonem, numerum rotundum scriptum videas Hist. IV. 58, rotun- 
diorem etiam Hist. IV. 74. 

lam ad alteram venimus quaestionem, quonam tempore Tacitus dia- 
logum composuerit. Duae res pro certo possunt affiraiari. Primum id qui- 
dem constat scripsisse auctorem aliquot annis post habitum seraionem, 
quia se iuvenem admodum homines disertissimos disputantes audisse in 
prooemio naiTat. Alterum non minus in confesso esse potest hanc Taciti 
curam omnium eiusdem operum primam fuisse. Dialogi enim priores partes 
patefaciunt iuvenem in ipsa eruditionis et studiorum incude positum, tertia, 
qua causae explicantur, intellegendi graviorem iam auctorem. Quae cum ita 
sint, vix concesserim totum quem habemus sermonem uno eodemque tempore 
esse compositum. 

Atque utinam primae saltem seraionis parti, oratorum et poetarum lau- 
dationi, adscripsisset Tacitus, quo die quoque mense et anno a Quintiliano, 
eloquentiae professore, datae essent adolescentibus illae laudationes exarandae, 
quando corrigendae traditae: quot quantasque curas ademisset recentioribus 
vacuosque fecisset maioribus studiis. Non habuissent inde a Lipsio duce 
doctorum virorum legiones, quod tot in castra discederent, postquam alii 
aliorum aequalium scriptoram colorem male defendissent. Quamquam — ut 
redeam ad laudationes, quas modo memoravi — equidem persuasum mihi habeo 
Taciti adolescentis commentationes a Quintiliano praeter ceteras supra modum 
esse laudatas. 

Ut brevi quid sentiam proponam: non emicuisse videtur totus simul 
dialogus e Taciti ingenio quasi pugnax Minerva. Paulatim putandus est 
scriptor cogitationes acri studio perceptas, mente et memoria ad sermonis 
similitudinem adumbratas mandavisse litteris. Quo anno quoque mense hoc 
fecerit, intra annos LXXX,— XCVI. plane incertum est. 

Vulgatum autem esse libellum veri simillimum est paulo ante Agri- 
colam et Germaniam XCVI. — XCVII. p. Chr. Neque enim ea quae de Eprio 
Marcello et Vibio Crispo delatoribus in dialogo cap. VIIL XIIL leguntur 
aspera iudicia neque Apri et Materni nomina'-') vulgari potuerunt ab auctore 
bene sano illis vivis. Illud impedimentum obstat , ne Domitiani temporibus, 
alterum ne iam Vespasiani aut Titi imperio sermonis editionem assignemus. 



') Cic. de or. IIL 20, 74. 
-) Conf. supra p. 7. 

Recte enim viderunthac in re et Nipperdeius') et Andresenius^), neque Steiner 
et lansenius '^) Nipperdeium sibi non constitisse recte monent, si quidem 
constet Vipstanum Messalam, qui cum Apro et Materno disputaret in dia- 
logo, post annum XCVIII. diu inter vivos fuisse : qua re quae Apro et Ma- 
terno vivis vulgari non potuissent, eadem ne Messala quidem vivente in publi- 
cum potuisse emitti. 

Quaenam res insunt Messalae antiquorum laudatoris orationibus, quae 
offensioni esse possint aut potuerint? lam Attici et Bruti apud Ciceronem 
exempla, quae comparavit Apro et Materno lansenius — in Bruto quae 
partes in disputando sunt Attici et Bruti viventium ? Tacent prope, disputat 
Cicero. Academica vero Ciceronis recte afferuntur ad probandum contrarium. 
Nam quod audere Tacitus iuvenis Titi temporibus non potuit, ut ederet 
viromm amicoium arcana disputatioms, id Tacitus homo praetorius vel consul 
designatus mortuis duobus ab uno Messala vivo rogatus non minus decore 
potuit facere, quam Cicero homo consularis hortanti Van*oni non defiiit. 

Sed quoniam non defuerunt, qui post Agricolam et Germaniam editio- 
nem Dialogi differrent, horum quoque in opinionem paucis est inquirendum. 
Urlichsio^) quidem et Mommsenio^), qui Dialogum anno fere centesimo 
octavo Plinio a Tacito corrigendum tl^aditum esse augurati sunt ex Plinii 
ep. VIII. 7, recte nobis videtur respondisse B. Wutkius^) illo anno Taci- 
tum a foro et iudiciis ad res gestas componendas aversum officia civilia non iam 
curasse. Sed ne WutMo quidem ipsi, qui circa annum centesimum dialogum 
vulgatum esse contendit, assentiendum erit. Est enim disputationis Wutki- 
anae fundamentum epistula Plinii I. 20, in qua quia Plinius rogat, ut rescribat 
Tacitus, utrum orationem magis probet largam an brevem^ haec Plinii per- 
contatio certissimum Wutkio est documentum anno XCVIII. dialogum Taciti 
amico notum non fuisse. In dialogo enim affirmat Wutkius illam quaestio- 
nem Apri et Messalae disputationibus esse diiudicatam. 

Quam contra argumentationem haec affirmanda sunt. Quaestio illa, pro- 
babilior sit oratio longa an brevis, neque dialogi Tacitini materia diiudicata 
est neque diiudicabitur, quoad homines erunt. Quam rem et Tacitus vidit 
et Plinius. Ille enim ob id ipsum tres diversarum causarum patronos, Aprum, 
Messalam, Maternum induxit in sermone, ut liberam relinqueret huius rei 
disceptationem legentibus, qua re hic per ironiam rogat, ut brevissime respon- 
deat, si longam, longissime autem, si brevem ipse anteferat orationem 
(Plin. ep. I. 20. 25). Plinio igitur anno XCVII. vel XCVIII. Taciti Uber de 
oratoribus notus fuit. 



1) Corn. Tacitus I. Berol. 1864, p. Vm. 

2) Dial. ed. II. 1879 p. 3. Eadem censuit Ed. Wolff in edit. Corn. Taciti Hist 
Berul. I. 1886, praef. p. 4 squ. 

3) 1. 1. p. 28. 

^) Commentatio de vita et honoribus Taciti p. 5. 

^) Hermes III. p. 51. 

c) Dialogum a Tac. Traiani temporibus scriptum esse Spand. 1887 p. 12. 

Incidimus iam ducente itinere in ipsam dimicationem veteris contro- 
versiae, utrum omnino Tacitus Dialogum confecerit necne. Qua in quaestione 
si certum ac definitum nobis esse Taciti nomen affirmare velimus, vehementer 
primum est timendum, ne Lipsii magni illius grammatici manes laedamus, 
quippe qui Dialogum a Tacito non potuisse conscribi ,tam cerium habuerit, 
quasi respondisset ApoUo'. Cuius umbram si effugerimus, alioinim et mor- 
tuorum et vivorum hominum doctonim' turbae in nos impetum faciant, quas 
haud facile sit arcere. Instabunt primum Plinii minoris propugnatores inde 
a Nastio usque ad ETramarczikium, qui maximam in vocabulorum usu appa» 
rere similitudinem inter dialogum et Plinianos libros defendent. Urgebunt 
deinde Quintiliani vindices ac patroni, in quibus Gronovius et Heuman- 
nus, qui fundum Quintilianeum esse iusto sacramento contendere se posse 
affirmabunt. Ne Senecae quidem defensores desint. Qui cum universi 
nos manum consQrtum vocaverint, quod tam temere in alienas posses- 
siones irruerimus, tum singuli nobis litem intendent. Dicet Gutmannus dia- 
logum ,non ex auro puro compositum sed vilioribus metallis mixtum', ostendet 
Ecksteinius summam superesse difficultatem in genere dicendi, ne Tacito 
vindicetur, obstantem atque is doctissimis comitatus viris Eichstaedtio, Bern- 
hardio, Sauppio, Nipperdeio, Andresenio, Vogelio aliis. 

Hoc in periculo hac una fere consolatione poterimus' sustentari, quod 
ne nos quidem, quibus Tacitina dialogi origo esse defendenda videtur, pauci 
sumus. Sed est nobis aliqua victoriae fiducia, non quia numero longe 
superamus, sed quia qui in nostra stant acie optimam causam optimis ar- 
gumentis defendunt. 

Primum igitur interrogamus, pacemne facere velitis his condicionibus. 
Concedimus vobis unumquemque vestrorum aliquid veri, universos multa 
eaque vera vidisse. Damus Quintilianeis sermonis aliquam similitudinem in 
dialogo intercedere cum Quintiliani libris, quia Tacitum Quintiliano elo- 
quentiae praeceptore usum esse veri simillimum est. Tribuimus Plinianis 
Plinii amici quendam colorem. Non repugnamus, ne legerit auctor dialogi 
Senecae quoque scripta. Defendimus autem haec omnia non modo non 
obstare, quominus dialogus a Tacito confectus sit, sed etiam quasi digito 
monstrare eum, quem dicimus auctorem. 

Mitto enim Fr. Aug. Wolfium, qui iam anno 1802 — cum multo ante 
Salinerius Tacitum defendisset — Dialogum ,aureolum' vocavit libellum, Eduardi 
Woelfflini cura, qua stili Tacitini quae fuerit genesis, qui progressus et exitus 
explicatum ') est, satisfacere potuit vel gravioiaim virorum dubitationibus. 
IUa enim una via et ratione, quam iniit Woelfflinus, iit Tacitini sermonis 
proprietatem quasi nascentem, maturescentem, canescentem sequeretur, vera 
dialogi natura elici et comprehendi poterat. 

Neque enim alia mensura, opinor, Taciti ingenium et scientia metienda 
sunt, alia nostrorum tempoiiim magna ingenia. Omnium hominum, quantum- 
cunque ingenii viribus praestant, quis pro vero potest affirmare se natura 



Philologi tom. XXIV-XXVII. 

bonum aut doctum factum esse nullis aliorum adiumentis ? Nempe parentibus 
nostris, magistris, scriptoribus, quos legimus, autiquis et novis plurima de- 
bemus. luvenes igitur, si quid exaravimus aut composuimus, num toti sumus 
nostri iuris et in rebus et in genere dicendi? Viri doctiores, qui eadem illa 
cognoverunt, nonne imitationem quandam, quae erit in singulis rebus et 
elocutionibus, crebro deprehendent ? 

Ac ne quis persuadere sibi malit idem magnis in ingeniis fere non 
accidere solere, is in recentiores convertat animum. Exemplum ut hominura 
musicorum afferam, inter omnes viros huius artis intelligentes constat illud, 
Seb. Bachius nisi extitisset, nos non habituros fuisse Beethovenium. Quo dicto 
quid aliud illustrare voluut illi nisi Beethovenii iuvenis crebram quandam 
in pererrandis vocum intervallis, quae res ap|jLovia Graece dicitur, Bachii 
imitationem? Et quid tam diversum quam horum utriusque ingenia, Beet- 
hovenii maturiorum operum concentum cum audiverimus? 

Quam ob rem mirari desinamus trecentos post annos quam Lipsius 
rei no\dtate obstupefactus erat, quod in Tadti dialogo modo Ciceronem, modo 
Quintilianum vel etiam Plinium verba facientes audire nobis videamur. Cur 
enim quod nostrorum unicuique concedimus, ut aliorum qui antecesserunt, 
scriptis et operibus erudiri liceat, idem Tacito uni non permittemus quasi 
homini caelitus nato ? Veteres quoque discere prius consueverant, priusquam 
quae didicerant mandarent litteris. 

Atque hac in re nostrae aetatis imprimis grammaticis hominibus, quia 
deos quosdam omnes fere antiquos scriptores sibi finxerunt, illud videtur 
accidisse, ut desperatione verae originis nusquam non fatigarentur, quotiens in 
antiquorum scriptis homines invenerant. Itaque Th. Vogelius nuper sub finem 
disputationis summa laude dignae, qua dialogi cum locis Quintilianeis et 
Plinianis similitudinem accuratissime comparavit '), postquam hominem agno- 
vit, non potuit non exclamare : „Non tanti profecto mihi est Tacito dialogura 
vindicare, si ea re magni illius hominis imago, quam mente concepi, plane 
conftinditur et oblinitur." 

Quin potius imagines illas mente conceptas mittimus quam veritatem ? 
Aufidii Bassi bella Germanica, aliorum auctorum opera, quibus in componen- 
dis Historiis, Annalibus, Germania usus esse Tacitus existimandus est, si 
omnia extarent, eum magis etiam perspiceremus similem aliorum humano 
modulo esse metiendura. Nunc quia fortunae beneficio comparare nobis licet 
Ciceronis libros rhetoricos, Quintiliani institutionem oratoriara, Taciti dialogura, 
de auctore desperaraus. 

Ceterum per Vogelium ipsum stetit, quorainus liberaliter iudicaverit 
de auctore dialogi. Ut enim subinde moneam mihi nequaquam esse in animo 
de laude illius viri docti quidquam detrahere, inesse mihi videbantur in 
disputatione illa, quara raeraoravi, arguraenta nonnuUa in invidiara raagis 
quara araorem auctoris, qui quaeritur, prona. 



') De dialogi qui Taeiti nomine fertur sermone iudicium. Commentatio ex supplem. 
annal. philol. seorsum expressa, Lips. 1881. 

Atque primum quidem ut a Ciceronis similitudine initium sumamus, affir- 
mat Vogelius ') scriptorem dialogi ,tam anxie, paene serviliter Ciceronis vestigia 
pressisse, ut vix dignum videretur viro praetorio vel consule'. Quae ser- 
vitus ut scriptori dialogi imponatur neque eis copiis et elocutionibus, quas 
Ecksteinius^) congessit, neque quas Peter^) aut lansenius^) e Ciceronis usu 
repetierunt, quisquam adducetur. Vidimus supra auctorem dialogi in prioribus 
sermonis partibus, quotiens materia, quae tractabatur, ita ferebat, Ciceronem 
secutum esse, in parte tertia ut in nova materia et Ciceronis tempora trans- 
gressa ne habuisse quidem, quem sequeretur. Accedit, quod sermonis cum 
Cicerone similitudo nusquam maior est, quam qua studiosissime Ciceronis 
libros rhetoricos auctorem dialogi legisse probetur. 

Deinde idem sciiptor, qui in servituteni Ciceronis addictus est, imitatus 
esse dicitur a Vogelio Quintilianum. ,Universum enim colorem sermonis adeo 
esse Quintilianeum, ut non modo aequalem eius sed amicum discipulumve 
scriptorem fuisse statuendum sit' ^). Cui parti argumentationis Vogelianae 
magis etiam contradicendum est, si quidem ex Goethii et Grillparzeri fabulis 
cum similem electionem verborum comparaveris, eodem modo probare possis 
alterum alterius amicum fuisse. Locis enim omnibus a viro illo docto diligen- 
tissime collatis plus effici vix potest, quam ut auctor dialogi sub finem primi 
saeculi Christiani scripsisse, postquam illius institutionem oratoriam diligenter 
legerit, putandus sit. Quem auctorem Quintiliani fuisse discipulum multo 
magis veri simile inde est, quod Quintilianum, inde ab anno LXX. publicum 
eloquentiae magistrum, Plinii Taciti amici praeceptorem fuisse constat ex 
Plin. ep. II. 14, 10. Tam multa autem, ut ex sermonis quodam colore disci- 
pulum aut amicum cuiusquam agnoscamus, vix Germanis nobis nostro in 
sermone permittere licebit. 

Illud vero sine ulla dubitatione concedimus Quintiliani institutionem 
oratoriam et materiae et sermoni dialogi multum contulisse. Ut enim omit- 
tamus eas omnes res, in quibus Quintilianus et ipse Ciceronis repetivit et 
iudicia et vocabula, quis apertissimam esse imitationem negabit hac in re ? 
Quintilianus postquam lulii Secundi oratoris immaturam mortem miseratus 
est, eiusdem facundiam designat his verbis ^) : Ea est facundia, tanta in 
explicando qnod velit gratia^ tam candidum et lene et speciosum dicendi genus^ 
tanta verborum etiam quae adsumpta sunt proprietas^ tanta in quibusdam 
ex periculo petitis signijicantia. Habebunt^ qui post nos de oratm'ibus scribent^ 
magnam eos, qui nunc vigent^ materiam vere laudandi, Tacitus hoc modo ') : 
Vos^ Matetme ac Secunde, ita gravitati sensuum nitoi'em et cultum vei*borum 
miscetis^ ea electio inventionis^ is ordo rerum, ea, qnotiens causa poscit, uber- 



^) Vogel iudicium p. 276. 

2) Prolegomena p. 76 sqq. 

3) praef. edit. dial. p. 2. 
*) 1. c. p. 61 sqq. 

5) 1. c. p. 254. 

6) Quintil. instit. or. X. 1, 120. 
■^) Tac. dial. cap. 23. 

tas, ea, quotlens permittit, brevitas, is compositionis decor, ea sententiarum 

jdanitas est, sic exprimiiis adfectus, sic lihertatem temperatis, ut etiam si 

nostra indicia malignitas et invidia tardaverit, veintm de vobis dicturi sint 
posteri nostri. 

Euiidem serxnoiiis tenorem similemque sententiam hic et illic servari 
nemo non fateatur necesse est. Quaero autem, quo quis doctior, ex eo magis, 
uter eonim, quos exscripsimus, locorum auctor altius descenderit, sit ad- 
mirabilior in dicendo. Uter maior, discipulus an praeceptor, Tacitus an 
Quintilianus ? Hicne, qui paulo ante ') desideravit, ut esset mnlto magis pu- 
(jnax Secundvs, an ille, qui idem ut significaret, Secundo arbitri personam 
assignavit eumque tacentem fiiigit per totum fere sennonem? Cuius lauda- 
bilem facundiam eamque carentem extemporalis audaciae et facilitatis ^) neque 
apertius depingere discipulus mea quidem sententia potuit illis Apri laudibus 
neque decentius lioc ingenii sui artificio, quo pictorem illum Timanthem 
aemulatus esse mihi videtur, qui quod in tabula immolandae Iphigeniae 
patris maerorum exprimere ''se posse pictura desperavit, Agamemnonis caput 
obvolvendum putavit ^), Quem discipulum propter inopiam vocabulorum sermo- 
nem aliquem a Quintiliano praeceptore de eadem re habitum liberiore dialogi 
fonna expressisse, id quod Vogelius vult^), tantum abest, ut credamus, ut 
disertiorem quandam eloquentiam Tacito vindicemus. 

Sicut enim in agendo, sic in scribendo duo si faciunt idem, non est 
idem. Attulisse sibi videtur Vogelius liaud levia documenta sermonis Quinti- 
liani a discipulo exscripti ea re, quod utrobique Orpheus et Linus vates, 
Crassus, Caesar, Pollio, Calvus oratores, Nicostratus pugil, alii nominantur, 
utrobique „dis geniti reges" et „pestilentiae remedia" commemorantur. Quid 
igitur? Nominibus et vocabulis nonne subiectae sunt res? Qui rerum monu- 
menta posteris erat traditurus, ei, credo, non licebat Orpheo et Lino anteferre 
Musaeum et Eumolpum, Crassi et Caesaris loco alium quemlibet oratorem 
exiguae maturitatis nominare, alias quam quae tractabantur tum in scholis 
controversiarum materias enumerare. Itaque Varii Thyestes et Ovidii Medea, 
Cassius Severus et Nicostratus, qui et hic et illic leguntur, non magis sunt 
offensioni aut servilis cuiusdam imitationis exempla quam Metrodorum pro- 
bamus memoriae artificem. Quisquis enim ex arte aut laude singulari nomen 
repperit, in generis humani conscientiam quia transgressus est, praeteriri 
historico scriptori nequit. 

Ceterum ne in exemplis quidem afferendis Tacitus semper secutus est 
Quintilianum. Qua in re haud alienum ab utriusque ingenio illud videatur, 
quod praeclara matrum exempla Quintilianus affert Corneliam, matrem Graccho- 
rum, Laeliam, Hortensiam, tres oratorum procreatrices ^), Tacitus contra 



1) Quintil. X. 1. 120. 

2) Tac dial. cap. 2. 16. Quint. X. 3, 14. 

3) Cic. or. I. 22, 74. 
*) 1. c. p. 264. 

•') Qnintil. I. 1, G. 

Coriieliam, Aureliam, Caesaris matrem, Atiam Augusti nominavit'), quaepn'/i- 
cipes libei'os produxericnt. 

Sed quoniam neque consilium meum est neque huius scriptionis 
angustiarum pugnare de vocabulis, ad tertiam iam destinatae milii disputa- 
tionis partem progredior, in qua quo magis persuasum mihi est hoc antiqui- 
tatis illustre monumentum a Tacito esse compositum, eo magis Tacitino 
sermone metiri audebo. 

III. 

Taciti dialogus quibus innitatur libris manu scriptis paucis proferre 
licebit. 

Doctorum virorum investigationibus et curis, imprimis Studemundi et 
L. Urlichsii*^) paene certum est saeculo VIII. vel IX. in monasterio Fuldensi 
fuisse codicem quendam vetustum, qui cum Taciti Annalium sex libros prio- 
res tum eiusdem Germaniam, Agricolam, Dialogum continebat. Huius codicis 
Fuldensis constat unum apographon factum esse Corbeiae saeculo XI., Anna- 
lium sex libros priores continens, alteram libri partem, quam Taciti minora 
scripta continuisse memoravimus, saeculo XIII. simillimum est veri relatam 
esse in monasterium Hersfeldense, ubi facto apographo sive vetustate sive 
neglegentia periit. Corbeiense illud apographon, postquam anno 1508 Komam 
relatum est, a Leone X. Pontifice Maximo asservatum postea bibliothecae 
Mediceae Florentinae insertum est, ubi nunc extat cod. Mediceus I ^). Alte- 
rum apographon Hersfeldensi in monasterio saeculo XV. repeiium est ab 
Henocho Asculano, quem doctum litteris Graecis et Latinis Nicolaus V. 
Pontif. Max. bibliothecae Vaticanae conditor ,ad inquirendum et transscriben- 
dum libros antiquos' in Germaniam miserat, id quod apparet hac, quam 
exscripsimus, epistula. 

Epistula Nicolai V. P. M. ad Ludovicum Erlichshusensem ordinis Teuto- 
nici magistrum data : „Dilecte fili. Salutem et apostolicam benedictionem. 
lam diu decrevimus atque ad id omni studio operam damus, ut pro com- 
muni virorum doctorum commodo habeamus librorum omnium cum Latinorum 
tum Graecorum bibliothecam condecentem pontificis et sedis apostolicae dig- 
nitati, et iam ex iis qui reperiuntur omnis generis scriptorum maiorem partem 
habemus. Sed cum multi libri ex antiquis deficiant, qui culpa superiorum 
temporum sunt deperditi, ad inquirendum et transscribendum si reperiantur 
eiusmodi libros mittimus dilectum filium Enoch Aesculanum, virum doctum 
Graecis et Latinis litteris, familiarem nostrum, qui diversa loca et monasteria 
inquirat, si quis ex ipsis deperditis apud vos libris reperiretur. Idcirco nostri 
contemplatione velis omnes tui territorii libros sibi ostendere, antiquos prae- 
sertim et priscae scripturae, et simul permittere, ut in tuo territorio scribi 
possit expensis nostris. Nolumus enim ut aliquis liber surripiatur, sed tantum- 
modo ut fiat copia transscribendi, super quibus ipse Enoch tecum loquetur 



^) Tac. dial. cap. 28. 

2) Eos. I. p. 243—253 II. p. 224—232. 

3) sive Laur. LXVIII. cod. I. 4^ membr. 

latius ex parte nostra. Datum Komae apud sanctum Petrum sub amilo pisca- 
toris die ultima mensis Aprilis pontificatus nostri anno quinto a. C. 1451. 
Insuper quia ad diversas mundi partes iturus est, hortamur te, ut in omni 
sua necessitate nostri contemplatione sibi subvenias." 

Henochus igitur eodicis Hersfeldensis saeculi XIII. apographo facto Eo- 
mam rediitanno 1457 — 1458. Hoc ex exemplari Henochiano duo mox videntur 
apographa facta esse, ab homine diligenti sed indocto alterum, alterum a viro 
ut minus religioso ita doctiore, quorum utrumque sicut Henochianum exem- 
plum periit. Prioris eorum, quae memoravimus, apographi extant hodie duo 
exempla, Vaticanus 1862 (A) et Leidensis sive Perizonianus (B), posterioris 
plura: Farnesianus (C), Vaticanus 1518 (D), Ottobonianus 1455 (E), Vati- 
canus 4498 (A) alia, qui libri ad unum omnes saeculo XV. scripti sunt. 

Quae cum ita sint, quamquam ubique locorum, quibus libri ad unum 
omnes consentiunt, non plus potest pro certo affirmari quam hoc: extare 
eisdem locis Henochiani apographi sinceram scripturam, tamen his omnibus 
locis summa cura maximaque prudentia utendum erit. Extant enim sine dubio 
in his libris saeculo XV. scriptis loci id generis, quibus vel octavi saeculi si 
non vetustior scriptura mirabiliter a viris doctis divinata sit. Quis enim 
dubitaverit hodie, quin restitutus sit a Rittero hic locus dial. cap. VII. 

Tiim mihi supra tribunatus et praeturas et consulatus ascendere videor, 
tum ahire quod si non in alio oHtur, nec codicillis datur nec cum gratia venit, 

Pithoeus cum recte emendaverit ,habere', veri similis autem sit Baeh- 
rensii coniectura ,civium gi*atia', certa est Ritteri medela ,in aliquo.' Quae 
coniectura ut convenit sermoni Tacitino, ita restituta est multo vetustioris 
exempli scriptura quam Hersfeldensis illius saeculi XIH. Quae res iam inde 
apparebit. Corruptela haec, quam exhibent saeculi XV. libri, effluere non 
potuit ex exemplari aliquo saeculorum XI.— XIII., quia codex Med. I. ipse, 
quem priorem unius codicis Fuldensis olim fuisse partem memoravimus, 
exceptis duobus singulorum librorum primis versibus cetera minusculis lit- 
teris exaratus est '). Adde quod scriptura magna A L I Q hoc mendum, quod 
hodie extat, A L I vel ,alio' facillime admisit, iam concedes Ritteri illa 
indubia medela aut Fuldensis exempli saeculi VIII. aut vetustioris etiam 
maiorem scripturam redditam esse. Hac enim in re recentiorum quorundam 
velut Baehrensii iudicio nullo modo possumus accedere, qui contemnit ^) alios, 
quod sordes admirentur, sua admiratur. 

Horum igitur, quos sex memoravimus, librorum cui aut maior aut 
maxima fides habenda sit, usque ad hunc diem exploratum et certum nobis 
esse nondum videtur. Qui ante lustum Lipsium dialogum ediderant, septi- 
mum librum secuti erant, Vindobonensem I L (V. I.), qui in bibliotheca Vindob. 
Aug. Caesarea extat. lustus Lipsius codicem Farnesianum C, Michaelis Vaticannm 
A, Germaniae amantissimi editores Leidensem B sibi optimos duxerunt. Nobis 

omnes libri videntur respiciendi esse, vera si elicienda sunt. Unum addimus 
tribus illis, qui vulgo optimi habentur, librum D 1518. Eecte enim Baeli- 
rensius in editione dialogi coniecisse nobis videbatur libros Vat. A 1862 et 
Leidensem B meliores Henochiani exempli esse nepotes, ceteros libros C D E A 
meliore usos esse patre. In his autem haud contemnendae Mei esse videtur 
cod. D, cuius naturam sicut ea, quae Baehrensius attulit, ita hoc declarat 
exemplum. Dial. cap. XXXV. 1 '). 

At nunc adulescentuli nostri deditcuntur in sem istorum, qni rhetores 
vocantur, 

Legitur semD, sein CE, seniA, sein cod. Vindob. 2 ^), s c e n a B 
scena V. Scripsit Rhenanus codicem V. L secutus, ,in scenas', Lipsius ,in 
scholas' neque hic sibi constitit. Adnotavit enim haec ^) : ,Divinabam olim 
,scholas', male. Nam apposite ,scenas' appellat, loca in quibus fucata illa et 
personata eloquentia exercetur, vehit per lusum'. Hodie qui dialogum edunt 
omnes sequuntur Lipsii malam coniecturam contra ipsius Lipsii melius postea 
iudicium et adversus omnes libros, nisi quod unus Michaelis librorum scrip- 
turam ,s e m' servavit ^), Peter ,in scenam' edidit. Nec me ea in re Quinti- 
lianus fugit aut movet. Quamquam enim ubique in institutione oratoria rhe- 
torum ludi scholae vocantur, tamen ad unum omnes libri consentientes 
ostendunt hoc loco scriptum fuisse in archetypo seminaria. At non occurrit 
hoc vocabulum apud Tacitum. Quid refert? Plura a Tacito novata leguntur 
in dialogo. Vix enim credibile ilhid est librarios omnium codicum — licet 
fuerint sanctissimae simplicitatis monachi — notissimum vocabulum ,scholas' 
corrupisse in ,s e n i a\ Nec quisquam ut ,scholas' defendat recte confugiet ad 
Taciti verba, quae deinde leguntur dial. XXXV. 6 sed, ut dlcere institueram, 
deducimtur in scholas, quae prorsus sunt pro me, primum quia hoc loco 
omnes librarii recte ,scholas' ,vel scolam' exaraverunt, deinde quia multis 
dialogi locis aperta est vocabulorum variatio, quae scriptorem dialogi adeo 
videtur delectasse, ut cogitandi etiam necessitatem saepius neglegeret ^). 

Hodie si neque in sermone dialogi librorum antiquorum scripturae, qua 
auctorem reperiamus, uUa iides habebitur neque Tacito libri stilum tribuemus, 
ut verba recuperemus, unde libidinum finis orbe agitatis et libello salus 
orietur V 

lam igitur ut probemus libros saeculi XV., qui dialogum continent, 
nequaquam adeo esse corruptos, ut iure recentiores lacunas statuerent, iam 
hos elegimus locos. Ac ne legentes abnuant ea, quae sequentur, ex luculento 
quodam ordiamur exemplo. 

Aper postquam cap. VIII. Marcelli Eprii et Crispi Vibii famam praedicavit, 
pergit his verbis cap. VIII. 5. 

') Halmii Dial. editionem IV. Lips. 1884. sequimur. 

2) I. Huemer, Ztsch. f. d. Ost. Gymn. 1878 S. 806. 

3) Usus sum Lipsii Dial. editione Antverp. 1668. 
*) Dial. edit. Lips. 1868. 

^) Vitia nonnulla, in quae auctor dialogi nimio aut aequabilitatis aut varietatis studio 
incurrit 3. 16, 5. 12, 15. 12, 26. 29, 18. vel. 25., Valilenius in indice Berol., quem mcmo- 
ravimus, tam acri detexit iudicio, ut cogitare qui didicerit, ei assentiendum sit. 

Nec hoc tllis alterius ter milies sesfertium praestat. 

Addidit Lipsius : ,In morbo locus et defectu. Scribas et distinguas nec 
hoc illis? ter millies, alterius bis millies H S. Quae addidi, satis mihi 
certa sunt, numero tantum excepto, nam certe utriusque opes exprimere pro- 
positum habuit. Rodolphus scribebat ,nec hoc illis utriusque ter millies H S,' 
quod amplectar, si e libris.' Haec igitur Lipsius. Peius Pichena, qui schol. 
luvenal. IV. 81 secutus ,alterius bis' supplevit. Melius veteres qui Kodol- 
phum Agrieolam secuti sunt. In editione Oxoniensi Declamationum Quintil. 
anno MDCLXXV, in quarum fine additus hic dialogus, occurrunt ,nec 
hoc illis alterive', quae probaverunt Barthius, Huetius, Brotierius, Schultingius. 

Tacito, qui dialogum tribuet, sine uUa dubitatione, opinor, concedet 
hos, qui aurificis statera utriusque delatorum aurum pensandum non esse 
censuerint, proxime afuisse a vero. Taciti sententiam hi invenerunt, de forma 
aberraverunt. Nihilo minus omnium in editionibus, quas nostra aetate reperies 
floret vigetque Lipsii, quod ipse hic addubitavit, supplementum vel Pichenae. 
Gavisus sum prope, cum Eitterum affirmare legerem ') Tacitinum istud non 
esse nimis exigue et exiliter ad calculos vocare illorum utriusque opes. 
Quamquam ne Eitter quidem de lacuna dubitans coniecit ^nec hoc illis 
ampla Marcelli praedia nec alterius ter milies sestertiam praestatj Atque 
illi quidem hactenus. 

Miror veteres, Barthium, Brotierium, quod tam prope aberant a vero 
neque rationi scribendi satisfacere potuerunt. Quid enim facilius quam ambos 
istos delatores ita comprehendere, ut legamus nec hoc illis alteinus utrius 
ter milies sestertium. praestat, qua ratione aliquanto maiorem fidem communi 
omnium librorum scripturae iam tribuerimus. Hoc ^alterius utrius' quibus 
hominibus doctis et palaeographicae artis imprimis gnaris longum videtur, 
eis circumcidere et amputare licebit ita, ut iam alterMiTius legant, quoniam 
Plinius quoque habet ep. VII. 20 ,nisi quis forte alterutri nostrum amicissimus'. 
Nunc fortasse aliquam fidem libris ad unum omnibus habebunt. 

Mihi autem libet alterviirius, quod protuli, iterum contrahere in brevius, 
ut iam fiat alterius, quod est in libris. Invenio enim apud Livium 
XXIX. 23, 8 haec: Se (scilicet regem Syphacem) et nuptiis civis Carthagi- 
niensis, jiliae Hasdruhalis^ quem viderit apud se in hospitio, et publico efiam 
foedere cum populo Carthaginiensi iunctum optare primum, ut procul ah 
Africa, sicut adhuc fecerint, hellum Eomani cum Carthaginiensihus gerant, 
ne sihi intei^esse certamlnihus eorum armaque aut haec aut illa, ahnuentem 
alteram sociefatem, sequi necessi sit. Quo loco cum ,a 1 1 e r a m' sine dubio 
idem sit, quod ,alteram utram', iam video quam notitiam nominis inter 
homines doctos ex hac coniectura mihi speraveram, eam a Tacito ipso 
esse ereptam^). Lipsio quidem satisfecisse me arbitror, quia re vera Tacitus 



^) Mus. rhen. XXI. p. 534 sqq. 

2) Conf. Liv. XXI. 8, 7 : tumuJtuariae pugnae, qvaJea in oppugnationibus urhwm 
per occaaionem partis alterius conseri sohnt. 

utriusque opes expressit et a 1 1 e r i u s est e libris, recentioribus autem num 
hoc vocabulum placiturum sit dies docebit. 

lam opus arduum aggredior et paene atrox, dial. cap. I. 7. 

Cui peixontatiom tuae respondere et tam magnae quaesfioms pondus 
exdpere, ut aut de ingeniis nostris niale existimandum, si idem adsequi non 
possumus, aut de iudiciis, si nolumus^ vix hercule auderem, si mihi mea 
sententia prqfei*enda ac non disertissimoimm, ut nostris temporibus^ hominum 
se^^mo repetendus esset, quos eandem hanc quaestioUem peiiractantes iuvenis 
admodum audivi. Ita non ingenio, sed memoHa et recm*datione opus est^ ut 
quae a praestantissimis viris et excogitata subtiliter et dicta graviter accepi, 
cum sing uli diversas v el e a s dem s ed probabiles c au s as 
adferrent, dum formam sui quisque et animi et ingenii redderent, isdem 
nunc numeris isdemque rationibus jyevsequar, sei*vato ordine disputationis , 

Lipsio dum concedimus priore in sententia inserendum esse sit ante si, 
iam quaeramus, num gravi in morbo iacere recte dicantur verba illa posterioris 
sententiae cum singuli diversas vel easdem sed probabiles 
causas adferrent. Certe nemo medicus dedignabitur audire huius 
aegritudinis historiam. 

Illusit Tacitum primus Lipsius, cum adderet: Id vero non probabile, 
ut in uno sermone easdem causas repetiverint. Ego verba ea superesse censeo 
V el eas d em. Acidalius haec statuit : lam olim damnarant has voces v el 
ea 8 d em Lipsius et Mundus, superesse eas arbitrafi. Plane arbitrer ita 
quoque ipse, nisi forfe ex iis mutandum d i v e r s a s, s e d easdem. valde 
probabiles, vel diversas, sed eas valde probabiles. Salinerius 
clementius : Messala causas inquirit, qui Jiat ut sui temporis oratores in 
tantum a prioribus degenerent sociosque ad eam rem optat Maternum et Secun- 
dum, qui onus subire non dedignantur. Potuit itaque unusquisque horttm 
afferre (saltem subscribendo) quasdam ex rationibus Messalae, quibus temporis 
iniuria deficimus : nec rei disconducit, si uferque eam partim iisdem, partim 
diversis firmare studuit. Brotierius adnotavit: Vel easdem redundare 
Murefo Lipsioque videntur. Forfe tamen non ita peccanf, maxime cum. Messala 
et Mafernus in multis easdem corruptae eloquentiae causas afferant, 

Infelicius locum sanum tractaverunt recentiores, quorum argumentationes 
quo magis intellegere studebis, eo magis mente et animo perturbaberis. 
Audiamus Meiserum haec fere rixantem ') : Ineptum est hvic loco ullum 
sensum ullo modo elicere, id quod toto libro demonstratur. Neque melius 
Baehrensius '^) : Haec verba a Tacito sic quidem scripta esse recfe negarunt 
plerique omnes. Nam ut alia ivre molesta miftam, scriptoris est bene sani, 
causas adferendas ita inter singulos sermonis participes distribuere, ut 
omissis repetitionibus alium alias faciat edisserentem e. t, c. Quam explicationem 
et coniecturam eiusdem prolatam qui niinus intellexerit, eum Baehrensius 
ad Kuehneri ampliorem grammaticam vult revocari. Ceteri, qui dialogum 
ediderunt, deleverunt, suppleverunt, coniecerunt, explicaverunt pro virili quis- 



') K. Meiser, krit. Studieii zum Dial. u. zur Gerniania, Eiebstaedt 1871, S. 11. 
2) Ed. dial. p. 48. 

que parte. Halmius •) autem quid faceret adversus tantum impetum sup- 
plicantium et confitentium se haec Taciti verba nuUa ratione comprehendere 
aut intellegere, qualia essent ? Uncis igitur inclusit (vel easdem sed 
probabiles). 

Nobis quotiens perlegimus et Taciti lianc sententiam et interpretum 
huius loci explicationes, imperatoris Tiberii in mentem veniebat illud: 
Quid sci^iham, patres conscripti^ aut quid omnino non scribamj dii me deaeque 
peius pevdant quam cotidie me pei^ire sentio, si scio, 

Primum igitur Lipsio non fuit, quod illuderet in Tacitum repetendo 
eius verba ,id vero non prohahile, quia re vera considerandum fuit id, quod 
dicit Tacitus lioc loco : non ingenio sed memorict et recordatione opus est. 
In devia enim seducti sunt interpretes ea re, quod lusti Lipsii meminerunt, 
lusti Fabii obliti sunt, quocum eandem hanc quaestionem auctor dialogi 
saepe tractaverat. Cui amico cum auctor epistulam quandam hoc dialogi 
prooemio scriberet, diversas vel easdem sed probabiles 
c a u s a s lustus Fabius optime percepit. 

Deinde Lipsius quique eum sunt secuti, in ea re decepti sunt, quod 
onmes causas ,corruptae eloquentiae' sibi expiscati sunt, quas certe nemo 
poscet, qui ineunte sermone Tacitinam iudicii integritatem liberam legentibus 
volet servare'^). Teneamus igitur primum Tacitum cum lusto Fabio eandem 
quaestionem pertractare. Amico, quotiens requisierat, decebat nempe Tacitum 
aliquid respondere. Ne Fabium quidem verisimile est semper tacuisse. 
Quamcunque autem rem in disputando uterque cavebat ^), haec eius erat 
causa. Taciti causa aut eadem fuit, quae Fabii, aut diversa. Apud Ciceronem 
quidem de or. I. 2, 4, quod prooemium imitatum esse supra Tacitum 
memoravimus, Marci et Quinti fratrum causae sunt diversae: solesque 
nonnunquam hac de re a me in disputationihus nostris dissentire, quod 
ego. , . tu autem . . . Taciti et Fabii causa utrum eadem fuerit an diversa, 
suo loco videbimus. lam ,causam adferre' coniungimus. Videamus, quae vis 
sit Tacitina verbi ,adferendi\ 

Hist. I. 26 

La4io consilii, quod non ipse adfen^et, inimicus 

Hist. ni. 9 
Messala, qui solus ad id hellum artes honas attulisset 

Hist. m. 38 
Se (scil. L. Vitellium) pro liheris fratris preces lacrimasque attulisse 

Hist. HL 41 

nec integram fidem attulerant (sciL cohortes). 

Quibus ex locis apparet causam adfevre esse nostrum einen Standpunkt 
vertreten. Vertamus igitur hunc vexatum dialogi locum Germanice: 

1) Ed. quarta, Lips. 1884. 

2) Qui defenderent hunc locum, solos et unos repperimus Haasium et Classenium 
Eos I. p. 13, quamquam ne horum quidem allatis causis et rationibus assentiendum est. 

3) Conf. sub voce ,causa' Tegge, Studien zur lat. Sjnonymik Berl. 1886 S. 289. 

Auf diese Deine Frage (nach den Griinden des Verschwindens der grossen Redner 
in nnseren Tagen, von uns beiden oft besprocben) Dir (schriffclich) zu antworten und eine 
so bedeutende Aufgabe der LOsung zuzufahren — aus der sich entweder eine geringe 
Meinung von unserer natiirlichen Begabung ergabe, falls wir es nicht gleichweit bringen 
kOnnen, oder von unserer Urtheilsfahigkeit, wenn wir es nicht wollen — das wiirde ich 
wahrhaftig nicht wagen, wenn ich meine eigene Stimme dariiber abzugeben und nicht 
vielmehr eine Unterhaltung der fiir unsere Zeit redekundigsten Miinner wiederzugeben 
hatte, denen ich als noch ganz junger Mann zuhOrte, als sie eben diese unsere Frage 
verhandelten. So brauche ich keine Erfindungskraft, sondern nur Gedachtnis und Erinnerung, 
um die geistreichen Gedanken und die wiirdige Form jener massgebenden PersOnlichkeiten, 
die ich geliOrt — sie vertraten theUs den entgegengeaetzten (von «rw, Fahitis!) theila den 
namlichen aher einleuchtenden Standpnnkt und einer wie der andere brachte ein Bild 
seincs inneren geistigen Lebens zur Anschauung — jetzt in der gleichen Gliederung und 
Begriindung im Gange jenes Gespraches wiederzugeben. 

Et recte quidem hic ordo diversas vel easdem sed proba- 
biles. Quippe Aper in primo cum Materno et secundo cum Messala cer- 
tamine diversam a Tacito et Fabio, qui a Materno et Messala stabant, 
causam tuetur, Maternus autem et Messala in primo, secundo, tertio certa- 
mine post Aprum verba facientes eandem, quam duo illi amici saepe iam 
defenderant, causam afferunt. 

Potuit itaque Tacitus, ut satisfaceret recentioribus, nominatim in 
prooemio loqui sic quidem : ,cum Aper, 'recentiorum patronus, diversam abs te, 
luste Fabi, Messala et Maternus, antiquorum defensores, eandem sed pro- 
babilem causam afferrent.' Quam sententiam, quia neque nomina in prooemio 
iam afferre neque iudicium legentis occupare voluit — id quod vel maxime 
Tacitinus mos et consuetudo — in universum vertit. Itaque singuli 
diversas vel easdem sed probabiles causas aft*erunt, quia 
— numerum pluralem ut capiamus — optime latine hostes non iei^gum sed 
tei^ga vertunt. 

Corruptae autem eloquentiae causae hoc loco scriptori nuUa ratione 
poterant obversari, quia in animo ei erat dialogi sermonem ita instituere, ut 
inquireret prius, utrum ars oratoria magis expetenda esset an poetica, deinde 
recentiores causidici an antiqui oratores essent laudabiliores, priusquam 
causae corruptae eloquentiae afferrentur. Prooemii igitur loco tres non solum 
disputantium partes, Apri et Messalae et Materni, sed etiam tres sermonis 
numeri*),cap. V. — XIII., XVI. — XXVI., XXVIII. — XLI. compreliendendi erant, 
quas res quod hodie qui Dialogum edunt nolunt comprehendere, non Taciti 
sed interpretum culpa est. Artis criticae est sequi scriptorem, non prae- 
cipere, reprehendere, ingenio coniecturis indulgere. 

Fabii percontationi ut altius quoddam iirmiusque fundamentum subi- 
ceretur, ab imo Tacitus aedificium extruxit. Neque enim defuerunt, qui 
diversam quoque partem susciperent et aetatem suam defenderent, quorum 
sententiis Apri personam accommodavit. Itaque Fabio in dialogo adversarius 



1) Numeri a Bernhardio et Andresenio ad pugnae palaestricae gradus secundum 
Quintil. serraonem referuntur. Nescio an melius sequaraur Tacitini sermonis consuetudinem 
atque totius corporis sermonis tres sectiones intellegaraus, neredundent ea quae sequuntur 
»ervato ordine diftputationis. Conf. Tac. Agr. cap. 18. Hist. I. cap. 6. 87. Annal. 11. 80. 

oritur Aper, in Ciceronis disputationibus, quae sunt de oratore, Quinto fratri 
Crassus. Fabium autem si existimaveris eadem cogitasse de saeculi illius 
eloquentia, quae sine dubio Tacitus, Maternus, Messala concordantes pro 
laude antiquorum iudicabant, iam urbanitatem quandam inesse voci p r o b a- 
b i 1 e s perspicies. 

Reliquum est, ut illud inquiramus, lusti Fabii illa percontatio qua 
tandem ratione cohaereat cum toto dialogi corpore. Nonne ex prima pro- 
oemii sententia cap. I. 1. 

Saepe ex me reqiiiris, lusfe Fahi^ cxir^ cum priora saecida tot eminentium 
oratoo^um ingeniis gloriaque Jloruerinty nosfra potissimum aetas deserta et laude 
eloquentiae orbata vix nomen ipsum oratoi^is retineat, 

nonne apertissime his ex verbis elucet in confesso iam esse inter amicos 
fractifm saeculi eloquentiam? Quod quia persuasum videtur interpretibus, 
causas corruptae eloquentiae statim afferri exigunt. 

Quibus haec respondemus. Duae quaestiones Tacito altius scrutanti 
inesse videbantur in illa quae tituli loco posita est Fabii percontatione, ut 
divisisse iam videatur sic quidem : num priora saecula oratorum ingeniis 
ghHaque magis fioruissent, deinde cur sua aefas vix nomen oratoiis retineret. 
Qua divisione secundam et tertiam dialogi partem iam invenerat. Oratores 
autem quia videbat ubique gentium iis facillime temporibus et nasci et 
florere, quibus maxime desiderarentur, ad primordia iam deducebatur sanctae 
illius eloquentiae, unde oratores et poetae trahebant originem. Quae cogi- 
tandi ratio sicut praeclarum historici ingenium prodit, ita nostram causam 
videtur tueri. Atque haec hactenus. 

Simillima est alius condicio loci, quo quod positum est, de quo dis- 
putetur, quia brevius ponitur quam quae sequitur explanatio, lacunae in 
suspicionem Schultingio venit. Dial. cap. V. 16. 

omittit studium, quo non aliud in civitate nosfra vel ad ufilitatem. 
fructuosius vel ad dignifafem amplius vel ad urbis famam pulchrius vel 
ad totius imperii atque omnium gentium notitiam. inlusfrius excogitari potesf. 

Schultingius lacunam indagavit his argumentis'j: ,Inter haec subductum 
aliquid auctori temporum iniuria revincitur ex fine huius et initio Cap. 
sequentis. Quae me eo deduxerunt, ut animum adicerem ad huic succurrendum 
loco. Et fortasse me illud repperisse?, quod pro lumine et tibicine esse huic 
Apri orationi esse possit, ut nulla parte labare aut defici videatur. Suppleo 
itaque hanc lacunam iis, quae ipse auctor pauUo post suggerit, et lego vel 
ad voluptafem honestius. Sententia certe et numerus orationis in his pro 
nobis facit. Accedit huic firmandae coniecturae, quod subiungitur initio Cap. 
sequentis ad volupfatem transeo. Statim ibidem quid enim dulcius . . . ad 
voluptafes honestas natoJ Haec igitur Schultingius, quem Brotierius optimo 
iure non secutus est. Neque enim sententia pro Schultingio fuit, forma ora- 
tionis, quia ad. volupfatem se transire Tacitus dicit, perturbatus est. Ke enim 
vera scriptor postquam cap. V. de utilitate eloquentiae exposuit, ad dignitatem 



^) apud G. Brotierium Parisiis 1771, 

tacite transit, quae quia utrimque et ex agentium et ex imperitorum iudicio 
examinari potuit — illud dulce, hoc honorificum — forma mutata iam evasit 
honesta vohiptas, Sententia servata, forma neglecta est. 

Atque ne quis illud Ovidii 

In nova fert animus mutatas dicere formas 

inepte nos in Tacitum transtulisse contendat, quia statuimus dignitatem 
iam forma mutata fieri voluptatem honestam, exempla repraesentabimus. 

Securitas Tacito est securitatis sensus ^i\e Jiducia, Hist. I. 51: sed 
plurima ad fingendum credendumque materies in ipsis castris^ odio^ metu et, 
ut vires suas respexerant, securitate. Hist H. 12: Pleni agri, apertae 
domus, occursantes domini iuxta coniitges et libeivs securitate pacis et 
helli malo circumveniehantur. 

Modestia Tacito est idem, quod infirmitatis persuasio Annal. I. 11: 
Et ille varie disserehat, de magnitudine imperiij sua modestia. 

Dignitatem igitur, quae secundo positionis loco est, iam ita explicat 
Tacitus, ut cap. VI. oratorum domus splendidas, togatorum comitatus et egressus, 
in iudiciis venerationem enumeret, qua dignitate quia fruntur ipsi qui agunt 
mutato vocabulo potuit vocari voluptas honesta. Sequuntur cap. VII. quaesturae, 
tribunatus, praeturae, qui magistratus sicut honores vocari poterant, ita eis, 
qui sunt eos adepti, et voluptatem afferunt et dignitafem. Ne igitur dividatis 
ea, quae Tacitus conciliavit. 

Tripartitam habemus dispositionem : utilitatem, dignitatemj gloriam (famam 
et notitiam), quae antiquitus usitata probatur et Apri clausula, quae legitur 
cap. VIII : His igitur et honorihus et ornamentis etfacultatihus et comprehensione 
illa aequabili, quae antecedit parere simul et tueri amicitias, adscisceve ne- 
cessitudines, complecti provincias. Accedit, quod optime in dispositione 
generaliter proposita utilitas coniungitur cum dignitate. Stoicorum enim vetus 
est institutum: quidquid honestum est, idem utile nec utile quidquam., quod 
non honestum Cic. de off. III. 4, 20. utilia honestis miscere Tac. Agr. 8. 
incolumitas ac decus Agr. 33. Quae si recte disputavimus, iam sub finem 
capitis sequentis duae lacunae, quae nunquam fuisse videntur, expletae sunt. 
Dial. cap. VI. 25. 

Sed extemporalis audaciae atque ipsius teme}'itatis vel praecipua iucun- 
ditas est; nam ingenio quoque, sicut in agro, quamquam alia diu serantur 
atque elahorentur, gratiora tamen quae sua sponte nascuntur. 

Tacitina est haec variatio ita, ut ne Acidalio quidem credam : ,insere, 
nayn in ingenio\ Quippe ingenio apud Tacitum est casus dativus, qui deside- 
ratur huic sententiae. Neque enim audientium, immo dicentium et agentium 
secreta gaudia exprimuntur sic quidem, ut sit sensus: Dicentibus si quid 
extemporalis successus ita evenit, ut deum tunc adfuisse) putent, etiam 
maiore afficiuntur laetitia, sicut colonos magis iuvat spectare agrorum laetas 
segetes minus diu elaboratorum. Neque enim Italiae coloni cum ubertate 
soli labore conteudebant^). 

«j Quintil. X. 7, 14. 
2) Tac. Germ. c. 26. 

Miramur virum doctum Eibbeckium, qui maluit') Germaniae silvas 
antiquissimas, nondum manu hominum caesas, in comparationem vocare 
quam fertiles Italiae agros. Non tangendus fuit hic locus dialogi, id quod 
ostendit Quintil. X. 3, 7. Omnia enim nostra, dum nascuntur, placent, 

Dial. cap. X. 20. 

Sed tecum mihi, Materne, res est, quod cum natura tua in ipsam arcem 
eloquentiae ferat, errare mavis et summa adeptus in levioribus subsistis, 

Ingeniose sed infeliciter hunc locum tractasse videtur Acidalius, cum 
adnotaret: Credam melius eloquentia te ferai, errare mavis summa 
adepturus, Adeptus, quod est in libris, restituit ille quidem, ,te' num recte 
se habeat, magnopere est dubitandum. 

Veremur enim, ne Tullius importatus, Tacitus eiectus sit. Tac. An- 
nal. II. 23: eodem, quo ventus ferebat. Curt. V. 4, 11: via in Persidem 
ferens. Liv. V. 28: qude ferebat via. Val. Flac. IV. 438: quae ferat 
via. Plin. ep. II. 17, 2: fert via eodem, Verg. Aen. VI. 295: via quae 
fert Acherontis ad undas. Curt. VII. 11, 10: aditus ad cacumen ferentes. 

Apparet iam ferre hoc dialogi loco esse ,cursum tenere' et optime 
oppositum illud errare mavis. Quam ob rem Peteri notae ^), qua errandi 
verbum, quod sit languidura, vituperatur, assentiendum non est. 

Dial. cap. XIII. 11. 

Nam Crispus iste et Marcellus, ad qnorum exempla me vocas, quid 
hdbent in hac sua fortuna concupiscendum'^ quod fiment an quod timentur? 
quod, cum cotidie aliquid rogentur, ii, quibus praestant, indignantur ? 

Lipsius adnotavit: ,Inepte et falso. Negationem addo hi quibus non 
praestant^ etsi abesse alterum membrum sentio periodo plenae/ Gronovius: 
,Fallitur Lipsius. Significat enim, quod Florus de Caesare lib. IV. c. 2. 
gravisque erat liberis ipsa beneficiorum potentia. Cic. pro SuUa 26. 72 : Quam 
multoomm hic vitam est a L. Sulla deprecatus! quam mulii sunt summi ho- 
mines et ornatissimi et nostri et equestris ordinis^ quorum pro salute se hic 
Sullae obligavit ! quos ego nominarem — neque enim ipsi nolunt et huic animo 
gratissimo adsunt — sed quia maius est beneficium, quam posse 
debetciviscivi dare, ideo a vobis peto ut, quod potuit, tempori iri- 
buaiis^ quod fecit, ipsi.^ Haec igitur Lipsius et Gronovius. 

Lacunam Halmius indicavit, ,ver addendum esse ante ii Andresenius 
censuit, Michaelis supplevit sic: ,quibus praestant perinde et quibus non 
praestant'. Quarum medelarum neutra necessaria est in loco integro. Re- 
spondet enim Maternus his verbis illi poetarum et versuum vituperationi, 
quam Aper protulit cap. IX. 15 quorum iamen hic exitus est, ut, cum ioto 
anno, per omnes dies, miigna noctium parte unum librum excudit et elucu- 
bravit, rogare ultro et ambire cogatur, ut sint qui dignentur audire. 

Facile perspicies, si comparabis inter se Apri insectationem et Materni 
defensionem hoc duplex esse oppositum : Poeta non rogatur, immo alios 



Mus. rh. XXVIII. p. 503. 
2) in edit dial. p. 7. 

rogat,utdignentur ipsum audire. Crispus et Marcellus rogantur cotidie 
aliquid, i n d i g n au t u r ii^), qulbus praestnnt, 

Dial cap. XXXI. 7. 

Nam in iadlciis fere de aequitate, in deliberatiomhus de honestate disse- 
riinus ita nt pleimmque haec invicem misceantur, 

Kecte censuit Acidalius haec notando: ,Omittit (scil. scriptor), male 
opinor, tertium causarum genus'. Quod Acidalii iudicium quamvis ratum liabea- 
mus, tamen nostrum si est Tacitum scriptorem qualis fuerit, non speciem 
quandam quaerere et perfecti iam hominis formam, illa quae sequuntur Aci- 
dalii veremur ut subscribamus : ,nec sane in deUberatlonibus potissimum de 
honestate agitur' aut Ursini ,locus videtur mutilus ita forte supplendus in 
deliherationibus de utilitate, in laudationibus de honestate\ Quod supplemen- 
tum etsi vituperari non potest, tameu et Acidalius et Ursinus erraverunt, 
ille quia Ciceroni contradixit, hic quia supplevit. Audiamus ipsum Ciceronem 
de or. II. 82, 334 : Ergo in suadendo nihil estoptabilius quam dignitas; 
nam qui utilitatem putat, non quid maxime velit suasor, sed quid interdum 
magis sequatur, videt. Quae sequuntur apud Ciceronem si perlegeris, iam 
dignitatis loco leges honestatem. Et assentitur Ciceroni Quintilianus 
III. 4, 16: ne iis quidem accesserim^ qui laudativam materiam honestmmm, 
delihei*ativam utilium., iudicialem iustorum quaestione contineri putant, celeri 
magis ac rotunda usi distributione quam vera. Stant enim quodam modo 
mutuis auxiliis omnia, Quintil III. 8. 1 : Deliberativa^ quoque miroi^ a quihus- 
dam sola utilitate finitas. ac siquidinhis unum sequi oportei^et, potior fuisset 
apud me C^iceronis sententia, qui hoc materiae genus dignitate maxime 
contineri putat, nec dubito quin ii, qui sunt in illa prim*e sententia^ secundum 
opinionem pulcherrimam ne utile quidem, nisi quod honestum esset, existi- 
marint , , , 

Elucet igitur iam illud in deliberationibus agi potissimum de 
honestate, quia nihil utiLe nisi quod honestum. Stoicos igitur, Ciceronem, 
Quintilianum secutus est Tacitus, cum scriberet in deliberationibus de 
honestate. 

lam ad Ursini laudationes quas inseruit venimus. Legimus in illis 
Ciceronis de oratore libris II. 10. 43: Certum autem (quaestionum genus 
mihi videbatur), in quo quid in personis et in constituta re et definita quae- 
reretur; cuius modi sunt, quae in fwo atque in civium causis disceptationibuS' 
que versantur. Ea mihi videntur aut in lite oranda aut in consilio dando 
esse posita, Nam illud tertium, etsi opus est, minus est tamen ne- 
cessarium. Ne Quintilianus quidem aliter iudicat X. 1, 47: nam ut de 
laudihus, exhortationibus, consolationibus taceam, nonne vel nonus liber (Ilia- 
dis), quo missa ad Achillem legatio continetur, vel in primo inter duces illa 
contentio, vel dictae in secundo sententiae omnes litium ac consiliorum 
explicant artes? 

Hac ex comparatione cui non persuasum est omisisse scriptorem dia- 
logi tertium illud laudationum genus, eum verborum exempla trahent. Cice- 

^) Notandum est in codice Vindob. 1 satis expresse exaratum esse, id quod vidi, n. 

ronis verba miitiiatus est hoc loco Messala, id quod apparet liac Taciti et 
Ciceronis similitudine. Dial. cap. XXXI. I. 

Hoc sihi illi vetei^es persuaserant, ad hoc efficiendum intellegebant opus 
esse, non ut in rhetorum scholis declamarent^ nec ut fictis controvei^siis l i n- 
g uam modo et vocem exercerent, sed ut iis artibus pectus imple- 

rent 

Cic. de or. III. 29. 121. 

Non enim solum acuenda nobis neque procudenda lingua est, sed 
onei*andum complendu mque pectus maximarum rei^um et plurimarum 
suavitate, copia^ varietate. Nostra est enim (si modo nos oratoreK^ si in civium 
disceptationibus, si in peHculis, si in deliberationibus publicis adhibendi auc- 
tores sumus), nostra est .... 

Neminem fugere potest hunc Ciceronianum locum ante oculos habuisse 
Taciti Messalam, nemo non videt duo tantum genera orationum, iudiciale et 
deliberativum, apud Ciceronem occurrere. Quid igitur magis veri simile quam 
illud, a Tacito quoque praetermissum esse tertium genus laudationum? In- 
serere autem si de industria voles, Ursini et Mureti supplementum reiciendum 
erit, quippe, id quod convicimus, in deliberationibus de honestate, 
in laudationibus de virtute agitur. 

Sed vidimus iam quam sit difficile conicere in dialogo. Omittamus 
potius additamenta non necessaria^ sicut supra docuit Cicero. Qua de causa 
eodem, quem tractavimus, loco cap. 31. 9 neque Acidalii coniecturae ^ita 
tamen' neque Schopeni supplemento ,habet' post intellectum fidem habuerim, 
quo utroque additamento Tacitus expellitur. Zeugmatis enim figuram — ut 
Schopenio respondeamus — sescenties invenis obviam apud Tacitum. Et recte 
quidem scriptor subiunxit breviter cognovit naturam humanam et vim vir- 
tutum pravitatemque vitiorum et intellectum eorum, quia dicebant 
,capere intellectum', id quod legitur Quintil. I. 1, 15. Sin coniunxeris cognovit 
naturam et (cepit) intellectum, zeugma Tacitinum iam probabis. 

Expulit scriptorem eodem in cap. XXXI. Meiser. Vere Tacitina est 
haec librorum sententia et scriptura Dial. XXXI. 35. 

Incidunt enim causaCj plurimae quidem ac paene omnes, quibus iuris 
notitia desidcratur^ pleraeque aufem, in quibus haec quoque scientia requimtur, 

Hoc loco qui Ciceronem volet defendere, is desiderabit ,in quibus desi- 
deratur\ qui Tacitum tueri, libros sequetur. Sententiae enim varietas Tacitina 
sublata est dativum casum toUentibus, in quibus reprehendendis non abute- 
mur otio. 

Nunc quoniam aliquot locos reddidisse Tacito nobis videmur, aliis qui- 
busdam, ut vires nostrae tulerint, iam subveniemus. 

Dial. cap. V. 10. 

Securus sif, inquit Apei*, et Saleius Bassus et quisquis alius studium 
poeticae et carminum gloriam fovet, cum causas agere non possit, et ego enim, 
quatenus arbitrum litis huius inveniri, non patiar Mateimum societate pluri- 
mum defendi, sed ipsum solum apud eos arguam, quod natus ad eloquentiam 
virilem et oratoriam .... omittit studium .... 

Lociis plenus periculi et sinistrae interpretationis. Pithoeus cum emen- 
dasset ,arbitrum inveni' et ,societate plurium', adeo Lipsio id probatum 
fuit, ut adnotaret: ,quod rectum omnino iis, quibus mens non curva.' Et recte 
quidem iudicavit Lipsius quoque. Nihilo minus quia ,inveni', opinor, bre- 
viore est scriptura quam invemvi vel invenire, quod est in libris, recentiores 
duo ingressi sunt itinera. Alteri longius progressi sunt et aben-averunt, alteri 
a librorum vestigiis minus recesserunt. llli arhltrum Utls hutus inveniri aut 
negaverunt aut non putarunt. Sicut modestum quodam modo est non putare, 
ita arrogantis negare. Kibbeckius autem ') satis acriter censuit recte inveniri 
hoc loco aliquem arbitrum. Secundo enim, postquam Aper esse sibi in ani- 
mo quemquam poetarum praeter Maternum facere reum negavit, non iam 
licuit arbitrium suum excusare. Cui aperto viri illius iudicio addimus haec. 

Concedendum quidem est Andresenio-) et Baehrensio^) iudicis munus Se- 
cundum deprecatum esse supra cum diceret antequam me iudicem Aper recuset, 
ludices enim, in quibus manifestum est alteram apud eos partem gratia prae- 
valere, legibus vetantur. Optimo igitur iure Secundus iudicium suum excusavit. 

Sed vereor, ne quid in hac lite neglectum sit. Tria enim leguntur vocabula 
iudicantium : iudex, disceptator, arbiter. ludex quasi in foro atque 
comitio secundum leges iudicat, disceptator ab utroque litigatore sumitur 
sicut Tarqiiinius Superbus inter patrem et filium apud Livium I. cap. 50, 
ar biter intra parietes magis quam in foro, ex animi magis senteutia et bona 
fide iudicat quam legibus. Cic. de ofiF. III. 17, 70 : Q. quidem Scaevola, 
jyontifex maximus, summam vim esse dicebat in omnibus iis arbitriis, in 
quibus adderetur ex fide bona, fideique bonae nomen existimabat manare la- 
tissime. Cic. Rosc. com. 4. 10: Ad iudicium hoc modo venimus, ut totam 
lifem aut obtineamus aut amittamus, ad arbitrium hoc animo adimus, ut 
neque nihil neque fantum^ quantum postulavimus, consequamur, Neque recen- 
tioribus ignotum est, quid interesse existimandum sit inter iudicem et 
arbitrum ^). 

Quae cum ita sint, huius modi sententia loco inesse videtur, ut arbitre- 
mur haec. I u d i c i s munus quia abnuit Secundus, Aper confugit ad Secun- 
dum arbitrum, qui optima fide iudicabit. 

Sententia igitur quoniam inventa est, iam forma quaeratur. Pithoei illa 
medela violentior neque Ribbeckii coniectura ^e^enim ego, quatenus arbitrum 
litis huius iuvat invenirC veri similior. 

Neque enim effugiat te quattuor in libris scriptum esse inveniri, in uno 
invenire. Qua re veri simillimum est fuisse in archetypo haec: ego enim^ 
quatenus arbitrum litis huius ]icet inveniri^ qua in medela illud et primo 
sententiae loco, quo offendimur, adhibuimus secundae syllabae verbi, quod 
proponimus, impersonalis. 



') Mus. rh. XXVin. p. 502 sq. 

2) Emendationes Taciti qui fertur dialogi de oratoribus in actis philol. Lips. 1871 
I. 1, p. 134 sq. 

3) in edit. commentario crit. p. 53. 

4) Conf. Doederl. Synt. lat. II. 162. V. 299 Tegge, Studien z. lat. Synt. Berl. 1886 p. 87. 

Alio quoque dialogi loco aliquid nobis vidisse videbamur. Cap. X. 45. 

Tolle igitur quietis et securitatis excusationem, cum tibi sumas adversa- 
rium superiorem : nobis satis sit privatas et nostri saeculi controversia^ tuei% 
in quibus expressis si quando necesse sit pro peiHclitante amico potentiwmm 
aures offendere, et probata sit jides et libmias excusata, 

Lipsius adnotaverat: ,in quibus expressit si quando necessitas', cui 
respondit Brotierius : ,Probabilius Cl. de la Monnoye expressis mutabat in 
,expressius\ Vulgata scriptura retiueri potest'. Melius Acidalius : ,vocem 
expressis non capio satis, nec quid ea faciam, scio.' A recentioribus haec 
vox relicta est, languidum Wagneri, quod proposuit, ,exponendis\ 

Mirumprope, quod nemo adhuc coniecit experiendis, id quod necessitate 
quadam exigitur. Maternus enim in eis, quae sequuntur, respondens his Apri 
verbis dicit cap. XIII. 24 : nec lubricum fwum expeiHar, Frequens hoc ver- 
bum in dialogo : cap. IX. experiri suam liberalitatem cap. XXXIV. adsue- 
factus alienis experimentis cap. XXXIX. curam et anxietatem stili contrariant 
eocpeiHmur Hist. IV. 42 : nnUis defensionibus expertum. Haec igitur coniectura 
mihi quidem certa est. 

Venimus ad locum, quem ,iam insanabilem' notavit Halmius, quem 
sanari posse vel maxime confido. Dial. cap. XXI. 1. 

Equidem fatebor vobis simpliciter me in quibusdam antiquorum vix 
risumj in quibusdam autem vix somnum fenei'e, nec unum de populo Canuti 
aut Atti de Furnio et Coranio quique alios in eodem valetudinario haec ossa 
et lianc maciem probant. 

Ne longus sim, largam opinionum segetem et vastam coniecturarum 
farraginem, quae prodierunt, non perlustrabo, Acidalii illam notam repetisse 
contentus : ,Ait (Tacitus) se non aliquem vilem et vulgarem ex vetustate 
oratorem in exemplum allaturum, uti hunc vel illum, in quibus multa carpere 
possit, sed ipsum Calvum inter principes antiquorum'. Quae opinio ut est 
optima, ita Acidalii duae, quas protulit coniecturae ,haec ossa et hanc ma- 
ciem produnt' vel ,quosdam altos in eodem valetudinario haec ossa et haec 
macies probant' minime satisfaciunt. Pithoeus : ,hic locus asterisco notari 
debuit.' Brotierius : ,locus misere corruptus'. 

At liic locus minime desperandus est. Primo iam obtutu illud quidem 
perspicuum est notari hoc loco eiusmodi oratores antiquiores, qui, Ciceronis') 
verba ut afferamus, non tam habitus cmporis opimos quam gracilitates con- 
sectentur quosque quaedam dicendi generis subtilitas et tenuitas delectet, 
Uno vocabulo ut complectamur, notantur oratores, qui strigosiores toto habitu 
Attico, quod dicebant, genere dicendi gaudentes et esse et haberi volebant 
Attici. Hoc certe oratorum genus significatur dialogi verbis haec ossa et 
hanc maciem. Atticonim enim erat, ut scriptum videmus Cic. Brut. XVII. 68 
Lysiae et Hyperidae ossa tantum^ non sanguinem imitari. Quam ob rem 
non errabimus, primum si in codicum scriptura Atti vel Acti Latinorum 
oratorum eos denotatos viderimus, qui imitabantur Atticos. Quae res magis 



^) Cic. Brut XVI. 64. 

etiam fit veri sinulis iiide, qnod paulo post legitur C. Licin. Calvus, quem Atti- 
corum imitatorem fuisse docet Quintil. X. 1, 115: Inveni qid Calvum prae- 
feoTent omnihus, inveni qui Ciceroni aedei^ent enm nimia contra se calumnia 
verum sanguinem 'perdidisse ; sed est et sancta et gravis oratio et custodita 
et frequenfei' vehemens quoque. Imitator autem est Atticorum. Latere 
igitur primum statuimus in codmum scriptura Atti illud Atticum. 

lam de Canufio videamus, qualis sit. Apud Ciceronem Brut. LVL 205 
scriptum est P. Canutium, Ciceronis aequalem, liabuisse famam Sulpicii Rufi 
orationes, quae tum ferebantur, post mortem Sulpicii scripsisse. Quae oratio- 
nes, si quidem putandae sint Sulpicii ingenium et indolem vere reddidisse, 
non potuerunt esse Attici generis. Fuit eniili Sulpicius vel maxime omnium 
grandis et quodam modo fragicus orafor Cic. de or. IL 23, 96. III. 8, 31. 
Brut. LY. 203. or. XXX. lOG. Canutius igitur Atticus non fuit. 

Et nnum de populo Canuti? Quam ridiculum, populus Canuti! Hunc 
C a n u t i u m iam perspiciemus ex Cic. Brut. LXXXIV. 289 : At cum isti 
Aftlci dicuntj non modo a coronn, quod est ipsum misei^ahile, sed etiam ah 
advocatis relinquunfur, Qua re si anguste et exilifei' dicei*e est Atticorum, 
sint sane Aftici, sed in c m i t i u m venianf, ad sfantem iudicem dicanf^ 
snhsellia grandiorem et pleniorem vocem desiderant. 

Non igitur unum de j)opulo c o m i t i nominabit Aper. In comitio 
enim Immilionim hominum minores causae dicebantur, quas de plano exige- 
bant stantes iudices. In comitio Attici oratores suum habebant locum, quam 
ob rom de Calvo scriptum est Cic. Brut. LXXXIL 283 : a multitudine autem 
et a foro devorahaiur, Ex vocabulo autem comiti quam facile in scribendo 
fieri potuerit C a n u t i, nemo non videt. Nomen autem proprium C a n u t i 
falso scriptum foium et coronam corrupit in Furnium et Coi^anium. Ridi- 
culum enim est dicere: ego neminem nominal)0, quattuor — Canutium, 
Arrium, Furnium, Coruncanium, id quod coniciunt recentiores — si 
enumerabis, verba sequentia prorsus mutaveris. 

Legendum igitur esse et distinguendum persuasum habeo hoc: Nec 
unum de j^opulo comiti aut Atticum defoYO et corona nominabo quique alios in 
eodem valefudinario, haec ossa et hanc maciem, prohant : ipse mihi Calvus .... 

Hac in lectione tinum de dicitur sicut apud Ciceronem aurifex de via 
sacra, homo de plehe, declamato)' aliquis de ludo aut rahula de foro, Alios 
autem in eodem valefudinario Aper vocat Catonem, Naevium, Ennium, 
Plautum, Accium, Pacuvium, quos imitando hand pauci saeculi sui oratores 
popuU tritas iam et degeneratas quasi aures ex integro velint educare. 
Contemptim illi antiqui homines, quod generis dicendi vitium est, ipsi ossa 
vocantur. Qua lectione, si minus id, quod recentiores volunt, attamen ea, quae 
scripserit Tacitus et Apri sententiae accommodaverit, restituisse mihi videor. 

Kestat, ut de lacuna iUa maiore, quam esse negari non potest, dicendum sit. 

Dial. cap. XXXV. 27 

cum ad vei'OS iudices venfnm 

rem cogifare nihil humile vel ahiectum eloqui j)otefraf. 

Lacuiia indicatur iii libris lils adnotationibus : ,Hic desunt sex pagellae' 
A, ,deerant in exemplari sex pagellae vetustate consumptae' B, ,multum 
deficit in exemplaribus quae reperiuntur' C, ,aliquot versus vacui relicti sunt' 
D, ,in exemplari dicitur deesse sex paginas' E. ,bic deficiunt quattuor parvae 
pagellae' cod. Yenet. 

Has notas, quae scriptae sunt in libris, si comparaveris inter se, mini- 
mam fidem optimo iure tribues codici C, in quo multum deesse legitur, 
quippe cui nemo omnium librariorum assentiatur. Ceteri enim consentiunt ita, 
ut unus quattuor pagellariim, unus aliquot versuum, tres libri lacunam sex 
paginarum indicent. Quas notas si composueris cum ea re, quod in codice 
Vindobonensi II. '), quem Huemer contulit, unum folium et alterius folii 
duae partes vacuae relictae sunt, magnam esse lacunam negabis. Lacuna 
haec si expleta erit integro aliquo codice invento — id quod minime desperan- 
dum est — illud quod speramus complementum certe distribuetur quattuor*^) 
in capita, quippe quod Lipsio, acerrimo in Dialogo Taciti adversario, id videam 
accidisse, ut ea, quae extant, in capita divideret XLH. Itaque si quattuor 
capita accesserint, Taciti tres niinores lil)ri, Germania, Agricola, Dialogus 
unus quisque liabebunt capita XLVI, qua in re iam nunc hoc est quodam 
modo admirabile, quod Germaniae singulae partes eodem et incipiunt et 
finiuntur loco. Quippe de vita Germanorum privata et domestica narrare 
auctor incipit inde a cap. 16. de populis singulis a cap. 28. Eisdem ipsis 
locis cap. 16. 28. in Dialogo de antiquis et recentioribus oratoribus, de fractae 
eloquentiae causis disputare incipiunt et finem faciunt sermoni. Quid igitur 
si tres hos libros, Germaniam, Agricolam, Dialogum uni cidemque auctori 
assignabimus ? 

Kecte autem si coniecimus cum Urlichsio quattuor intercidisse Dialogi 
capita, duae res pro certo possunt affirmari. Prinmm illud certum est lulium 
Secundum lacunae loco verba non fecisse ita, ut orationem quandam haberet. 
Omisso enim, id quod supra notavimus, numero totius sermonis et scriptoris, 
quo usus esse videtur, consilio^), quattuor capita Secundo copiam verborum 
non faciunt. Nemo enim est, qui non videat Messalae orationem esse finien- 
dam, Materno dandum initium. Maternus autem quia hoc quo privati sumus 
initio de Graecis oratoribus sine dubio exposuit — pergit enim eadem ratlo 
in nostra quoque civitate antiquorum eloqiientiam jyrovexit — nihil fere 
verborum Secundo relinquit. 

Alterum in confesso erit Nicolaum V. P. M. neque eos, qui successere, 
Pontifices quidquam Diologi de industria aut consilio resecuisse. Pontem 
enim interruptum si ex propinquo spectaveritis, iam concedetis relicta esse ea, 
quae offensioni esse poterant, intercidisse candida. 

Scripsi Vindob. mense Maio MDCCCLXXXVII. 



1) Zeitschrift f. d. Osterr. Gjmnas. 1878 S. 803 Z. 3. v. o. 

2) Urlichsio (Eos II. p. 232) recte 3921 litternlae videntur excidisse, totius libelli 
pars fere decima. 

3) Conf. supra p. 6. p. 18. 

